
HISTORIA politico di pais Aruba, a haya otro buelta ayera 
mainta na momento cu a bira conoci c’un “gang grandi” di 
oficialnan di Landsrecherche, hunto cu oficialnan di RST, cu 
‘back-up’ di Fiscalnan di Ministerio Publico, a drenta oficina 
di DIMAS na Rancho pa ehecuta un “entrada hudicial “ rela- 
ciona c’un investigacion. 


Te laat den oranan di atardi, ainda no tabatin indicacion kico 
tabata tumando luga, kico t’e meta di e investigacion aki y 
caminda e unico indicacion concreto, tabata cu esaki lo tin 
relacion cu Minister Glenbert Croes y e maneho cu ta ser 
ehecuta na DIMAS. 


Sin duda cu e entrada hudicial di ayera mainta na varios 
adres rond di e isla, tabata un sorpresa pa loke t’e “timing” 
di esaki pero cu a spera cu esaki lo tuma luga, esaki ta un 
hecho for di practicamente 2022 caba, na momento cu dife- 
rente desaroyo a bin ta tumando luga cu DIMAS. 


Minister Glenbert Croes a ehecuta algun decision contradic- 
torio cu a crea hopi duda den loke ta contenido di su maneho 
di loke ta otorgamento di permiso, a haya conflicto cu otro 
servicionan pa decisionnan cu ta contradeci otro y hasta na 
dos ocasion a dicidi di retira Director Kathy Paskel for di su 
posicion, sin hustificacion algun. 


Den ambos caso Corte di Husticia anula e decision di retiro 
pero por bisa cu a sigui c’un tipo di proceso cu ta mustra 
hopi riba persecucion contra di Paskel cu na final di cuenta 
a logra di manda su persona pa un otro departamento, en 
corto a “kit’e for di caminda. 


Na luna di September di 2022 tambe Minister Croes a manda 
e funcionario Jacqueline Harewood encarga cu e departa- 
mento di asilo, cas cu suspension pero na luna di Juni di 
2023, el a gana su cas y mester a anula e decision aki. 


Otro decision sorprendente tabata cu na luna di Maart di 
2022, Minister Glenbert a anuncia introduccion di un asina 
yama “management team” pa dirigi DIMAS despues di a 
suspende Director Kathy Paskel y esaki a sosode despues cu 
Paskel a entrega un keho contra di Minister Glenbert Croes 
na Ministerio Publico. 


E mandatario mes a crea un tipo di anticipacion cu su 
maneho lo bay crea problema den futuro pa su persona y 
ayera e entradanan hudicial cu a ser anticipa pa hopi hende 
den comunidad, a bira realidad, mientras cu ainda tin e 
impresion cu tin mas na caminda. 


Minister Glenbert Croes a mustra cu e ta duna tur coopera- 
cion p’e investigacion, e lo a ordena tur su departamentonan 
pa brinda tur cooperacion cu autoridadnan lo pidi pero no a 
bay mucho al fondo di e situacion aki. 


Fuera di tur e nombernan ariba menciona, Minister Glenbert 
tambe a yega di nombra un persona yega na su persona of 
na su famia, na cabes di e management team kende mester 
a traha directamente cu e mandatario riba decisionnan cu e 
mester a tuma. 
Parlamento na varios ocasion a yama e mandatario pa bin 
duna splicacion di su maneho pero ta algo cu nunca el a 
logra di aclaria completamente. 


“Inval” na DIMAS den tapara pa algun tempo caba 

DIAMARS mainta, via un video confer- 
ence, Prome Minister Evelyn Wever- 
Croes y Secretario di Estado Alexandra 
van Huffelen a firma e acuerdo finan- 
ciero cu a wordo aproba dia 24 di Mei, 
2024. Prome Minister a indica cu e 
firmamento di e acuerdo aki ta di gran 
beneficio pa pais Aruba, mirando cu 
e interes riba e debe di covid ta baha 
inmediatamente di 6.9% pa 5.1%, y lo 
trece 16 miyon florin adicional den e 
caha di gobierno. 
E extra placa aki, lo wordo inverti den 
proyectonan importante y tambe den e 
poder di compra di esnan mas vulner- 
abel, y pa mira con por alivia e peso 
di inflacion, a pesar cu inflacion ta 
bahando. 


Awor cu e acuerdo ta firma lo sigui pa e 
siguiente fase, cu lo ta pa negocia con 
pa yega na un Rijkswet. Y si logra yega 
na un Rijkswet prome cu Mei 2025, e 
ora e interes lo baha aun mas te na 
3.4%, cu lo trece hopi mas beneficio 
pa Aruba. 


Prome Minister a splica cu den e tempo 
cu ta bin, lo tin 3 punto pa negocia riba 
dje. E prome ta e normanan exacto, di 


cual IMF lo ta e consehero pa Aruba y 
Hulanda. E di dos ta pa defini e “exit 
bepaling”, pa asina tin un indicacion 
na ki momento gobierno por sali di e 
Rijkswet. Y ultimo ta pa negocia kico 
lo ta e areglo financiero cu Hulanda ta 
dispuesto pa duna Aruba, riba e debe 
bieu crea pa Gabinete Eman. 


“Mi tin tur fe y confiansa cu nos lo sali 


afo, y logra e miho acuerdo pa pais 
Aruba. Pa cu e firmamento di awe, mi 
kier felicita Aruba en general, mirando 
cu nos ta un paso mas cerca di e alivio 
cu nos ta buscando, no solamente 
riba e debe di covid, sino tambe riba e 
debe bieu cu e Gabinete aki a hereda 
di e gobierno di AVP, cu den tempo di 
bonanza, a redobla e debe sin cu tabata 
tin mester”, Prome Minister a expresa. 


Aruba y Hulanda a firma e acuerdo financiero 

RELACIONA cu e accion hudicial na oficina di DIMAS, na oficina di Minister 
Glenbert Croes y cuater otro sitio, Ministerio Publico a confirma ayera tardi 
cu tres persona a wordo deteni y cu investigacion di e caso lo continua. 


E comunicado di Ministerio Publico ta mustra lo siguiente: 
“Landsrecherche, bao guia di Hues Comisario y Ministerio Publico 
y den cooperacion cu Cuerpo Policial di Aruba y RST (Recherche 
Samenwerkingsteam), a tene “doorzoekingen” na 6 sitio, esta dos cas, dos 
negoshi, na Bestuurskantoor na Ministerio di Integracion, Labor y Energia 
y DIMAS. 


E ‘doorzoekingen’ aki a tuma luga den cuadro di un investigacion di 
Landsrecherche di posibel delitonan di corupcion y otro echonan castigabel 
relaciona cu otorgamento di permisonan di estadia entre 2020 y 2022. 


E investigacion aki ta conoci bou di e nomber di Portulaca. 


Periodo di Andin Bikker tambe 


Tres detencion den investigacion di permiso otorga 


Durante e ‘doorzoekingen,’ a tuma ‘gegevens- 
dragers’ portadonan di dato y 
administracion den beslag. Te n’e momento aki 
3 persona a keda deteni. 


E investigacion di Portulaca ta draai rond 
di e pregunta si companianan por a obtene 
permisonan di estadia pa nan empleadonan a 
base di motibonan cu no ta cuadra cu ley. 


E ‘doorzoekingen’ a keda conclui. E investiga- 
cion penal ta sigui. 
Pa awo Ministerio Publico lo no saca mas infor- 
macion. 


Den caso di desaroyonan particular den e inves- 
tigacion, esey lo wordo comunica despues pa 
medio di un comunicado di prensa.” 


CURIOSIDAD 
E comunicado aki cu Ministerio Publico a manda 
pa prensa, ta duna un punto masha intere- 
sante mes ya cu mientras cu durante di curso 
di e entradanan hudicial di ayera, tur atencion 
tabata dirigi riba Minister Glenbert Croes 


Sinembargo na momento cu menciona e peri- 
odonan di 2020 pa 2022, tin cu señala cu e 
tempo ey den Gabinete Evelyn Wever Croes I cu 
a goberna for di 2017 te cu 2021, e ex minister 
di partido POR, Andin Bikker tabata encarga cu 
maneho di DIMAS y e politico aki no a participa 
den eleccion di 2021 y forma parti di Gabinete 
Wever Croes cu a sinta for di 2021 te cu awor. 


Pues tur cos ta indica cu un parti grandi di 
e investigacion aki, lo por tin di haber cu e 
maneho hiba pa Andin Bikker pero e investiga- 
cion lo tin cu determina su rol den e investiga- 
cion cu Ministerio Publico a confirma cu ta riba 
e periodo di 2020 pa 2022. 

Confirma bo 
informacion awe mes! 


Tuma bentaha di tur e solucionnan bancario 
actualisa di RBC, door di sigura bo mes cu nos tin 
bo informacion mas actualisa. 


® / ™ Trademark(s) of Royal Bank of Canada. 


Bishita RBC su sucursal na Sasaki pa 
actualisa bo informacion awe mes. 


UN 
operacion 


contra droga pa Zr. 
Ms. Groningen a bira 
un buscamento pa 
tres hende desapa- 
rece den lama Caribe 
cerca e islanan ABC 
marduga, 4 di juni 
2024. E tres hende 
aki a desaparece e 
mainta aki despues 
cu e go-fast den cua 
nan tabata biaha 
den a coy candela 
y zink. For di e 
momento ey, nan a 
wordo busca tanto 
for di lama como 
cu 
unidad 
aereo 


di Forsa Defensivo 
Caribeño, 
Warda 


di Costa Caribeño 
y Warda di Costa 
Mericano. 


Zr. Ms. Groningen a 
ricibi un reporte di un 
go-fast sospechoso 
cerca di islanan ABC 
na marduga di 4 di 
juni. Den respuesta, 
Zr. Ms. Groningen 
a lansa dos boto 
FRISC (craft di inter- 
septacion rapido) pa 
intercepta e go-fast 
sospechoso. 


Durante e accion 


Operacion contra droga ta bira buscamento pa hende desaparece den lama 


aki, e tripulacion di un di e boto FRISC a forsa 
di tira na direccion di e go-fast pa defende nan 
mes. E go-fast a coy candela y a cuminsa zink, 
y e tres sospechoso abordo a desaparece for 
di e momento ey. Zr. Ms. Groningen a lansa 
inmediatamente un operacion di busca y salb- 
amento (SAR). Aparte di Zr. Ms. Groningen, for 
di e mainta aki Zr. Ms. Pelicaan, un helicopter 
Mericano di USCG y un helicopter di busca y 


salbamento y un cutter di Guardia di Costa 
Caribeño tambe ta apoyando e buscamento p’e 
tres hende desaparece. 


E cutter di Guardia di Costa Jaguar a tuma e 
operacion di busca for di Zr. Ms. Groningen 
anochi di 4 di juni. E Real Policía Militar ta 
cuminsa un investigacion tocante e incidente 
aki. 

A N A L I S I S 


ALGUN di boso lo no ta corda, pero na 2004 n’e mesun tempo, 
un compilacion di video a wordo produci y bendi na hopi scolnan 
riba e isla di Aruba, e video aki a wordo comparti entre studi- 
antenan y adulto cu a haya e video aki pret y entretenido. Pero 
bo por puntra bo mes: Kico tabata riba e videonan aki? Pues, 
tabata videonan di diferente studiante di diferente scol na Aruba, 
cu tabata haci acto sexual cu otro studiante, tur e studiantenan 
aki tabata menor di edad y nan a wordo filma sin nan consenti- 
mento. Pues, den otro palabra, porno infantil tabata ser distribui 
den scolnan door di studiantenan y adulto tambe. 


Awor, 20 aña despues, nos ta mira e mesun cos ta sosode atrobe. 
Tin un video cu ta circulando desde siman pasa di dos studiante 
haciendo acto sexual, tene na cuenta cu ambos studiante ta bou 
di 16 aña, e diferencia entre e tempo ey y awor, ta cu na 2004 e 
tabata comparti riba un DVD, awor ta wordo comparti riba plata- 
formanan social manera Whatsapp y Telegram den otro palabra, 
riba internet. 


Loke ta mas tristo ta cu no solamente studiantenan ta comparti 
e informacion aki, sino tambe hende grandi, incluyendo 
maestronan. Algun ta compartiendo esaki pa motibo di preo- 
cupacion pa loke ta pasando, pero tambe tin algun cu ta haya 
esaki pret pa comparti. Mi kier men, di berdad? Kico ta pret pa 
comparti algo cu por destrui bida di dos hoben? Laga nos no 
sconde e echo cu si bo comparti esaki of mustra esaki na otronan 
for di bo telefon, e ta algo ilegal. 


Si bo comparti e video pasobra bo ta haña e video interesante, 
bo por wordo acusa di posesion y distribuimento di pornografia 
infantil. Autoridadnan di Aruba ya ta na altura di e video, pues si 
di un manera of otro e yega bo celular, bo por raporta esaki na 
polis, despues elimina esaki y stop di comparti esaki cu otronan. 


Aruba su Ministerio Publico a hasta haci un anuncio publico 
tocante esaki, declarando cu si bo wordo gara cu pornografia 
infantil bo por haya te cu 4 aña di prizon, c’un multa di te cu Afl. 
25.000. Tanten bo no ta un musico of artista popular cu tabata 
djis “curioso”. Pero laga nos no drenta den e asunto ey. 


Kico ta bisa di e muchanan envolvi? 
Hopi hende ta concentra riba e efecto cu e video tin riba e mirado, 
pero con ta para cu e muchanan envolvi? Con e video cu ta circu- 
lando aki por afecta nan bienestar mental y nan futuro? E daño 
potencial p’e muchanan aki ta inmenso, for di trauma psicologico 
y stigma social te cu problemanan di confiansa y relacionnan. 
Algun hende por argumenta: “Si nan no tabata kier pa nan wordo 
filma, nan no mester a participa den e actividad”. Sinembargo, 
nos mester corda cu ta mucha nan ta, cu ainda ta siñando tocante 
limitacion, consentimento y e consecuencianan di nan actonan. 


Na Aruba ainda e por ta un taboo pa papia di sex entre hobennan, 
pero e ta un parti integral di crecemento y desaroyo di un hoben. 
Muchanan y adolescentenan ta curioso di naturalesa y sigur 
lo ta interesa pa sa mas. Sinembargo, ta inaceptabel pa filma 
experiencianan asina, y pio pa comparti nan den rednan social, 
specialmente door di adultonan cu mester sa miho. Pero ta mas 
facil pa culpa e muchanan toch? Paso esey lo resolve e prob- 
lema toch? E carga no mester ta riba nan lomba so. Pero nos tur 
como sociedad, nos mester puntra nos mes: Nos ta provee nan 
c’un sistema di sosten? Cu e conocemento y e recursonan cu nan 
mester pa maneha e situacionnan asina? 


Na Aruba, nos ta orguyoso di ta un isla di integridad y un sociedad 
progresivo. Sinembargo, si esaki t’e berdad, e ora ey nos tin un 
caminda largo ainda pa cana. Esnan cu ta comparti e video ta 
contribuyendo n’e problema, y como comunidad, nos mester haci 
e esfuerso pa haci miho. 


E ta imperativo pa nos, como sociedad, tuma responsabilidad 
colectivo. Nos mester brinda nos hubentud e conocemento y 
hermentnan cu nan mester pa por nabega den e mundo digital na 
un manera sigur y nos mester sigura cu e adultonan ta compronde 
nan rol den proteccion y guia di e generacion mas jong. Si nos 
promove un cultura di empatia, respet y responsabilidad, nos por 
biba cu nos balornan di integridad y progreso. 


Aruba no ta siña of no kier siña 


E tabata un delito e tempo ey, y e ta un delito ainda 


Diaranson, 5 Juni 2024 
AWEMainta 
LOCAL 
7 


PA un alumno por 
atende e aña escolar 
2024 /2025, SKOA 
ta exigi cu tur mayor 
of 
voogd 
presenta 


nan prueba di pago 
di 
“Schoolgeld” 
y 


“Aircogeld”. 
P’e motibo aki Aruba 
Bank kier recorda tur 
mayor y voogd cu ta 
brinda 
oportunidad 


pa haci pagonan via 
Aruba 
Bank 
Online 


Banking, Aruba Bank 
App y Aruba Bank 
Customer 
Service 


Kiosk. 
Na momento di pago 
di “Schoolgeld”, ta 
importante pa tin e 
siguiente 
informa- 


cion di bo yiu: 
• Number di AZV di 
studiante 
• Nomber y fam di 
studiante 
• Nomber exacto di e 
scol cu e yiu lo atende 
Tur pago lo mester 
wordo 
haci 
ariba 


e 
cuenta 
bancario 


di 
SKOA, 
Stichting 


Katholiek 
Onderwijs 


Aruba, 
number 
di 


cuenta 6005292 na 
Aruba Bank. 
Cliente di Aruba Bank 
por haci pago via 
Aruba Bank Online y 
Aruba Bank App, den e 
“Address Book”, busca 
“SKOA Schoolgeld”. 


Cliente di otro banco 
local por haci pago 


Aruba Bank ta recorda tur mayornan riba 


Metodonan di pago di “Schoolgeld” y “Aircogeld” 


via transferencia via Online Banking cu bo banco 
ta ofrece of via un transferencia bancario. E suma 
exacto mester wordo transferi ariba cuenta di SKOA 
na Aruba Bank menciona ariba, incluyendo e infor- 
macion exacto di studiante y e scol, manera ariba 
menciona. Pa tur esnan cu paga SKOA “Schoolgeld” 
prome cu 31 di juli 2024 uzando un di e metodonan 


Online menciona, ta participa pa gana AWG 500.- 
Informacion tocante contribucion y cuenta di banco 
pa “Aircogeld” ta wordo manda via e scol. 
Pa mas informacion por tuma contacto cu SKOA 
of por tuma contacto cu Aruba Bank via Contact 
Center na 527-7777. 

CU eleccion ta den porta, a wordo confirma e ultimo dianan, caminda 
principalmente e partido mas grandi di e coalicion di MEP-RAIZ, a inicia 
c’un campaña promocional politico formalmente. 


Un campaña cu inicialmente tabata destina pa “alivia” e daño causa 
p’e decision di acepta asina mes e Rijkswet oficialmente, den loke ta 
un intento pa logra un tipo di “damage control” di prome orden pa 
Gabinete Wever Croes II pero principalmente p’e partido mas grandi 
cu ta MEP. 


Den tur e desaroyonan di ultimo dianan, caminda un serie di activi- 
dadnan cu realmente no ta ser considera di ta un impacto riba desa- 
royo economico di e pais, a keda celebra mescos cu ta baranan di oro 
a wordo descubri. 


Un desaroyo caminda a lanta e impresion y indicacion cerca hopi hende 
cu eleccion ta den porta y cu ya caba partido MEP, caminda e lider 
Evelyn Wever Croes for di aña pasa a anuncia inicio di campaña elec- 
toral, lo ta den full preparacion p’e proceso aki. 


Un intento cu ta mustra riba mesun tactica pa sorprende tur hende, 
saca bentaha politico contra rivalnan c’un accion cu ya lo no sorprende 
ningun votado mas. 


Un cobertura amplio a ser duna na un acto caminda Gobierno a firma 
un acuerdo cu Aruba Ports Authority traspaso di e ex edificio di DOW 
dilanti di waf di Oranjestad y esaki a sosode den presencia di Dangui 
Oduber, Minister di Turismo, den presencia di Prome Minister Evelyn 
Wever Croes hunto cu Minister di Financia Xiomara Maduro y CEO di 


oficina di turismo di ATA. 


Minister Dangui Oduber a firma e acta aki, caminda a pasa e edificio di 
DOW cu a para bashi pa casi un decada y cu awor ta trece asina hopi 
“alegria” pa un gobierno cu realmente no tin ningun proyecto signifi- 
cativo pa mustra na pueblo. 


GAS Y PETROLEO 
No por a keda afo e esfuerso di Minister di Energia Glenbert Croes pa 
bin pronk c’un proyecto cu su persona lo no finalisa como politico of 
mandatario, sigur ora cu scucha declaracionnan haci p’esunnan envolvi 
cu aki ta papia di un proyecto di ocho pa dies aña. 


AWEMainta ta bolbe pone enfasis riba loke a bin dilanti, esta cu ta un 
acuerdo di “exploracion, desaroyo y produccion” y aki tin cu mira cu e 
aspecto principal ta EXPLORACION pa bay mira si tin algo, despues cu 
den historia petrolero di e pais aki caminda ya cu prome cu realisacion 
di Status Aparte, a haci exploracion pa mira si ta haya petroleo pero 
nunca esaki a bira realidad. 


A sigui tres edicion mas caminda a bora pa mira si lo haya petroleo 
pero nunca e proceso aki a tuma luga den e area entre Aruba y Punto 
Fijo pero mirando cu esaki lo por trece un conflicto serio cu e pais 
bisiña, nunca esaki por a tuma luga. 


Tabata otro ceremonia festivo pa mustra pueblo cu gobierno ta haci- 
endo algo pero realidad ta mustra cu no tin algo concreto relaciona cu 
esaki. 


E ley di RWZI a ser ricibi cu gran euforia pero sin cu realmente apro- 
bacion di e ley aki a percura pa un solucion a corto plaso y tur cos 
ta mustra cu gobierno ta haciendo su maximo esfuerso pa convence 
pueblo cu e gobierno di MEP a haci un bon trabou. 


Boramento pa gas y petroleo 


indicacion cu eleccion ta den porta 

DIAMARS mainta a tuma luga un “inval” 
mainta trempan na DIMAS y Cocolishi, rela- 
ciona cu un investigacion amplio riba un 
posibel caso di corupcion entre otro na DIMAS 
y hendenan cu ta trahando na ministerio di 
integracion. Minister Glenbert Croes, como 
minister encarga cu e cartera di integracion, a 
informa cu nan lo duna tur cooperacion pa cu 
e investigacion aki. 


Un di e prioridadnan di Gabinete Wever-Croes, 
desde cu nan a drenta gobierno, ta pa combati 
corupcion, y pa Minister Glenbert Croes esaki 
no ta un excepcion. Un di e areanan cu semper 
a conoce corupcion ta den e departamento di 
permiso, y aki ta unda e investigacion amplio 
ta tumando luga. 


Mester confirma, cu Minister di Integracion 
Glenbert Croes no ta implica den ningun 
asunto cu por ta dudoso, y a duna instruc- 
cion na tur departamento envolvi, incluyendo 
su mesun ministerio pa duna tur coopera- 
cion necesario pa e berdad sali na cla, y cu 
por duna cuenta na pueblo di e rektitud di e 
proceduranan den e maneho cu gobierno ta 
hibando riba tereno di labor, energia y inte- 
gracion. 


Minister Croes a splica cu e desafionan aki 
semper bo ta encontra na momento cu bo 
purba di goberna un pais corectamente, 
mirando cu den pasado ya nan a purba di 
implica Minister den asuntonan incorecto. 


“Pa mi ta importante pa pueblo sa, cu mi ta 
sostene e investigacion aki, paso ta asina so 
nos por caba cu e corupcion cu tin den loke ta 
proceduranan di permiso, na unda hendenan 
cu mester di un permiso ta wordo hinca den 
situacionnan dificil pa por saca nan permiso” 
Minister Croes a expresa. 


Gobierno ta desea pa e maneho cu ta wordo 
hiba na DIMAS, y tur otro departamentonan, 
na unda hendenan mester acudi pa haya nan 
permiso, paso nan a cumpli cu tur rekisito, ta 
un maneho corecto y husto p’esnan cu a bin 
estableci nan mes na Aruba pa un miho bida. 


Reaccion di Minister Glenbert Croes riba e investigacion 


amplio di Ministerio Publico cu ta tumando luga 


E mandatario a indica cu investigacionnan asina ta di lamenta, pero cu e ta 
spera cu e investigacion aki tuma su tempo pa asina por saca afo tur esnan 
cu ta envolvi den e actonan aki, y al final lo mester wanta e consecuencia. 
Ta solamente di e manera aki, lo por stop e corupcion aki cu ta afectando 
e ministerio di integracion, y nos pais en general negativamente. 

STICHTING Monumentenfonds Aruba (SMFA) ta lamenta e 
noticia caminda cu a basha abou un cas den e area historico di 
Rancho. Como fundacion encarga cu preserva monumentonan 
di Aruba nos ta traha hopi di cerca cu otro organisacionnan y 
inversionistanan cu interes pa inverti den edificionan historico. 
Pa brinda informacion y tambe conseho. 
E area di Rancho sigur ta un cu pa hopi aña tin nos atencion 
mirando cu nos ta wak un potencial grandi pa desaroyo di e 
area cual ta un bario rico na historia y herencia cultural. Un 
ehempel di esaki t’e forno di Kalki cu a inverti den su restau- 
racion y e watertank cual a haci investigacionnan caba pa su 
conservacion. 


Asina nos tin contacto tambe cu comerciantenan cu interes 
den e area p’e importancia di conscientisacion y asina duna nos 
sosten pa desaroyo di e area conservando su balor historico. 


Pa locual ta trata Ranchostraat 2-4 cual t’e cas cu a keda basha 
abou, varios biaha den pasado a busca pa un solucion pa c’un 
redestinacion p’e cas. SMFA den pasado a traha di cerca hunto 
cu diferente instancianan riba opcionnan pa realoca e habitan- 
tenan e tempo ey pero sin exito. 


Nos ta consciente di e retonan social cu tin den e area y specifi- 
camente den e area di e cas na Ranchostraat 2-4 ya pa varios 
aña. A pesar di esaki nos tabata positivo cu por a yega na un 
solucion pa tur partido envolvi y asina desaroya e area. 


Algun tempo pasa SMFA a keda informa di plannan pa basha 
e cas abou precisamente debi n’e situacion ariba menciona y 
a atende esaki mesora indicando e interes di parti di SMFA pa 
yega na un solucion pa evita cu e cas bay perdi hasta si esaki 
ta encera tuma y of cumpra e cas. 


Lamentablemente a tuma e decision di “sloop” e cas sin previo 
aviso. Awor e cas aki cual SMFA ta considera tabata parti di 
nos herencia cultural, a pesar di no tabata conta c’un status di 
monumento proteha pa ley, awor no t’ey mas. 


E incidente aki ta ilustra un biaha mas e vulnerabilidad di 
edificionan den areanan historico cu no ta conta cu protec- 
cion. Tambe ta mustra di un banda e necesidad urgente pa 
mas proteccion di casnan y edificionan priva, di otro banda e 
importancia di conscientisacion di e comunidad pa cu Aruba 
su herencia cultural, cual SMFA a bin ta enfoca riba dje p’algun 
aña. 


SMFA sigur ta traha di cerca cu tur instancianan encarga cu 


proteccion di monumentonan y Aruba su herencia cultural. 
Despues di a tuma nota di e noticia di e ‘sloop’ na Ranchostraat 
a tuma contacto cu Ministerio di Cultura y Monumentenbureau 
como e instancia encarga cu proteccion p’asina expresa un 
biaha mas nos preocupacion tocante e necesidad urgente pa 
proteccion di edificionan historico. 
Nos ta consciente cu tin basta desaroyo positivo ta tumando 
lugar e ultimo temponan. Entre otro a cuminsa proteha algun 
monumento priva cual t’e caso di por ehempel Kapel di Alto 
Vista y e aeropuerto di Dakota. 
Y por ehempel na Wilhelminstraat por mira hopi iniciativanan 
priva pa restaura monumentonan dunando nan un bida nobo. 
Pero ainda tin hopi trabou pa haci riba e tereno di preserva- 
cion di monumentonan na Aruba. 


Stichting Monumentenfonds Aruba sigur ta haci un yamada 
na un y tur cu ta doño di un cas historico of ta desea mas 
informacion si un propiedad tin un balor monumental pa tuma 
contacto cu e instancia concerni cual ta Monumentenbureau. 


Pa cualkier duda, conseho pa un proyecto di restauracion y 
interes den huur/compra di un cas of edificio monumental por 
semper tuma contacto cu Stichting Monumentenfonds Aruba. 


Ainda tin hopi trabou pa preservacion di monumentonan 


Cas den area historico di Rancho basha abou 

E modelo Mehr Eliezer, Miss Panama, a wordo critica fuerte- 
mente despues di a burla di Clauvid Dály, e Miss Universo 
Republica Dominicana recien corona. E incidente a provoca 
indignacion na Latino America y riba plataformanan di rednan 
social. 


Eliezer a publica un imagen comparativo riba rednan social, 
distorsionando e caracteristicanan di Dály den un manera 
derogatorio. E publicacion a keda elimina den mei ora, pero 
no prome cu el a wordo mira y fuertemente critica. Den respu- 
esta na e reaccion violento, Eliezer a emiti un disculpa publico 
na Dály, e pueblo Dominicano y e Organisacion Miss Universo 
Republica Dominicana, atribuyendo e incidente na un mal 
entendimento. 


A pesar di su disculpa, e daño ya tabata haci. Hopi Panameño a 
expresa nan desaprobacion y a pidi Eliezer pa renuncia. E criti- 
conan a destaca e naturalesa poco etico di su comentarionan 
y a señala cu su accionnan no tabata representa e balornan 


di Panama. Tambe tabatin comentario riba su origen Indio, y 
algun a sugeri cu su antecedentenan a haci’e menos represen- 
tativo di e poblacion Panameño. 


Un usuario Panameño di Instagram a skirbi: “Mi ta Panameño. 
Ta un lastima considerando con cerca nos paisnan ta. E muhe 
aki no ta representa nos; e ta di descendiente Indio y no tabata 
merece di gana. E hurado a keda impresiona pa su habilidadnan 
linguistico, pero su actonan reciente a haci cu el a perde e opor- 
tunidad di bira Miss Panama. Disculpa na Republica Dominicana 
na nomber di e competido aki y Panama.” 


Clauvid Dály, un modelo di 18 aña, ainda no a comenta riba e 
incidente. Su reciente victoria den e concurso Miss Universo 
Republica Dominicana ta sigui atrae atencion tanto na nivel 
nacional como internacional. E controversia aki a intensifica 
atencion riba su triunfo. 


E incidente ta sirbi como un recordatorio di e scrutinio cu e 
figuranan publico ta enfrenta y e consecuencianan rapido di 
e accionnan riba rednan social. Mientras e comunidad di e 
concurso y e fanaticonan ta spera desaroyonan nobo, e enfoke 
ta keda pa promove respet y comprension entre e concursante 
y e nacionnan. 


LIMITED TIME: Receive 50% discount on Installation* 


*Special on installation of Avigilon ALTA camera is valid until August 31, 2024, only on labor. 


Avigilon ALTA 
Boost Business Security 


Seamless Cloud-Based Camera 
AI-powered analytics for real-time insights 
Remote management from anywhere, anytime 
Scalable security for single or multi-locations 
Unify your security with one powerful system! 


To learn more, email us at sales@setar.aw 


Ta emiti disculpa Publico 


Miss Panama enfrentando critica pa 
burla di Miss Republica Dominicana 

TORMENTANAN fuerte a causa daño na zuid di Alemania, causando 
inundacionnan substancial y basta daño material. Mientras cu awa ta cay, 
e riu a subi mas leu di su capacidad y varios dam a kibra bou di presion, 
empeorando e situacion di inundacion. 


E awasero continuo a laga ciudadnan y pueblonan inunda, interumpiendo 
bida diario y causando hopi daño na propiedad y infrastructura. E servi- 
cionan di emergencia ta trahando di dia y anochi pa yuda esnan afecta, 


Tormentanan fuerte den zuid di Alemania ta causa inundacion 


pero e magnitud di e inundacionnan a haci e 
esfuersonan di rescate dificil. E camindanan 
ta bou di awa y algun comunidad a keda isola, 
cual ta rekeri cu e teamnan di rescate mester 
uza boto pa yega na e residentenan afecta. 


Na Hulanda, expertonan ta monitor e situ- 
acion na Alemania di cerca cu un combina- 
cion di preocupacion y alivio. Hulandesnan ta 
famoso pa nan sistema sofistica di maneho 
di awa, incluyendo damnan y pompnan, 
diseña pa proteha e pais for di inundacion. 
Sinembargo, oficialnan Hulandes ta reconoce 
cu un volumen similar di awa por tin conse- 
cuencianan catastrofico, hasta cu su defen- 
sanan robusto na nan luga. 


“Si asina hopi awa cay aki, henter e parti west 
di Hulanda lo keda bou di awa”, un experto 
Hulandes den maneho di awa a adverti. E 
declaracion ta enfatisa e gravedad potencial 
di e tipo di evento climatico aki y e impor- 
tancia di un vigilancia y preparacion continuo. 


A pesar di e infrastructura tremendo cu tin, 
Hulanda ta keda vulnerabel na fenomeno 
meteorologico extremo, cu ta bira mas y mas 
frecuente y grave pa motibo di cambio di clima. 
E situacion na zuid di Alemania ta ilustra e 
necesidad di un inversion continuo y atencion 
na e strategianan di prevencion di inundacion 
y maneho di awa. 


Mientras Zuid di Alemania ta afrontando e 
impacto inmediato di e tormenta, e gobierno 
Hulandes ta urgi ciudadanonan pa keda na 
altura di e peligernan potencial di patronan 
climatico similar. 


Autoridadnan tambe ta probechando e opor- 
tunidad aki pa revisa y reforsa nan sistema 
di defensa contra inundacion,sigurando cu 
e pais ta keda mas resistente posibel contra 
condicionnan climatico cada bes mas volatil. 


E desaroyonan cu ta tuma luga na Alemania ta 
enfatisa e interconexion di nacionnan Europeo 
den nan bataya comparti contra e impactonan 
di cambio di clima, enfatisando e necesidad di 
accion colectivo y cooperacion pa mitiga peli- 
gernan futuro. 

We Are 


Join Our Award-Winning Team 


#3 TOP HOTEL IN THE CARIBBEAN 
#21 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 
HOUSEMAN 


IT SPECIALIST 


CONCIERGE/FRONT DESK AGENT 
FRONT OFFICE SUPERVISOR 


EXECUTIVE CHEF 


HOUSEKEEPING SUPERVISOR 


E volcan Kilauea, reconoci como un di e 
volcannan mas activo na mundo, a cuminsa 
un erupcion nobo dialuna den un region cu 
no a experencia actividad volcanico den mas 
cu cincuenta aña. E evento significativo aki 
a wordo reporta p’e Observatorio Volcanico 
Hawaiano 
(HVO) 
di 
Servicio 
Geologico 


Mericano, cu a monitor e desaroyonan di 
cerca. 


E erupcion ta tumando luga den un sistema di 
físura cu ta extende mas o menos 0.6 miya (1 
kilometer) largo. E físura aki awor ta tira lava 
den un muestra di poder volcanico. A pesar di 
su naturalesa dramatico, USGS a caracterisa 
e erupcion como di “volumen eruptivo abou”, 
indicando cu e cantidad di lava emiti ta rela- 
tivamente modesto compara cu algun di e 
episodionan mas intenso di Kilauea. 


Cientificonan di HVO a enfatisa cu e erupcion 
ta tumando luga den un area remoto, leu for 
di e regionnan pobla. E posicion afortuna aki 
ta nifica cu no tin un menasa inmediato pa 
bida humano of infrastructura critico. E fluho 
di lava ta conteni den e parti isola di e volcan, 
loke ta reduci e riesgo di daño na comuni- 
dadnan cerca. 


Mientras cu e localidad y e volumen di e 
erupcion ta minimalisa e peliger inmediato, 
e evento, sinembargo, a capta atencion di 
vulcanologonan y publico en general. Kilauea 
su actividad ta un prueba di e forsanan 
geologico dinamico cu ta tuma luga bou di 
superficie di tera y e evolucion continuo di e 
paisahe di Hawaii. 


Historicamente, Kilauea tabata un fuente di 
fascinacion y preocupacion. E erupcionnan a 
crea tera nobo, paisahenan altera y, ocasion- 
almente, a interumpi bida local. E ultimo 
erupcion den e area specifico aki a tuma 
luga mei siglo pasa, loke ta haci e actividad 
actual particularmente digno di mencion pa 
investigadonan cu ta studia comportacion y 
patronnan volcanico. 


E Observatorio Volcanico Hawaiano di USGS 
ta sigui monitor e situacion di cerca, dunando 
actualisacion y garantisando siguridad di 


Erupcion di volcan Kilauea despues di mey siglo di inactividad 


esnan cu ta biba cerca di e volcan. Nan a sigura cu si e situacion cambia, 
lo emiti alerta inmediato pa informa y proteha e publico. 


Mientras Kilauea ta sigui cu su ultimo erupcion, e ta un testimonio di e 
naturalesa increibel y, tin biaha, impredecibel di nos planeta. E erupcion 
aki, aunke no ta representa un menasa significativo, ta sirbi como un recu- 
erdo poderoso di e importancia di vigilancia y respet p’e mundo natural. 

INTELIGENCIA Artificial (AI) ta revolucionando e 
panorama empresarial na Aruba, marcando e comienso di 
un era nobo di eficiencia, innovacion y competitividad. For di 
turismo te na fabricacion, tecnologia di AI ta transformando 
operacionnan, mehorando e experiencianan di cliente y 
impulsando crecemento economico den varios sector. 


Den e industria di turismo bibo di Aruba, e hermentnan di 
analisis impulsa pa AI ta permiti empresanan haya informa- 
cion valioso tocante preferencia y comportacion di bishitan- 
tenan. Analisando gran volumen di data, empresanan por 
adapta nan oferta y strategianan di marketing pa satisface 
e cambionan den e necesidad di e biaheronan, finalmente 
mehorando nan competitividad den e mercado global. 


Ademas, AI ta agilisando tareanan y procesonan adminis- 
trativo, cu ta conduci na mas eficiencia y productividad den 
empresanan di diferente industria. Automatisando tareanan 
repetitivo manera entrada di data y consulta di servicio na 
cliente, tecnologia di AI ta liberando tempo y recurso valioso 
pa empleadonan enfoca riba actividadnan di mas balor cu ta 
rekeri inteligencia humano. 


Ademas, sistema di mantencion predictivo impulsa pa AI ta 
optimisando operacionnan den sectornan manera fabrica- 
cion y servicionan publico. Analisando e datonan den tempo 
real, e sistemanan aki por identifica posibel problemanan 


prome cu nan sosode, minimisando e tempo di inactividad y 
reduciendo e gastonan operativo p’e companianan na Aruba. 


Ademas di e beneficionan operacional, AI tambe ta revo- 
lucionando experiencia di cliente via personalisacion. E 
motornan di recomendacion impulsa pa AI ta entregando 
recomendacionnan personalisa di producto y servicionan 
basa riba preferencia individual, impulsando satisfaccion y 
lealtad di e cliente. 


Sinembargo, adopcion di AI tambe ta presenta retonan, 
incluyendo preocupacionnan tocante privacidad di dato y 
e necesidad pa mehora e habilidadnan di e forsa laboral. 
Segun cu empresanan na Aruba ta adopta tecnologia di AI, 
ta crucial pa priorisa consideracion etico, siguridad di dato 
y cumplimento normativo pa garantisa un implementacion 
responsabel di AI. 


En general, AI ta remodelando e panorama empresarial 
na Aruba, ofreciendo oportunidadnan nobo pa innovacion, 
crecemento y competitividad. Probechando e poder di AI, 
empresanan por habri posibilidad nobo y impulsa e prosper- 
idad economico di e nacion insular. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


C O M E R C I O 


AI ta remodelando e panorama empresarial na Aruba 

1. Vietnam t’e di dos productor di kofÏe mas grandi na 
mundo. Brasil t’esun cu ta produci mas, cu Colombia na di 
tres luga. 


2. E programa di television Big Brother a origina na Hulanda. 
E ekipo a ser crea pa John de Mol na 1999 y desde e tempo 
ey el a wordo frankisia den 54 pais. 


3. E prome multa pa exceso di velocidad a wordo emiti na 
1896. El a ser duna na Sr. Walter Arnold na Kent, Reino Uni. 
Sr. Arnold a pasa e limite di velocidad na 8mph super rapido. 


4. Bela tabata wordo comi antes durante temporada di 
hamber extremo. Nan tabata wordo crea principalmente for 
di vet di baca of cera di abeha (beeswax), p’esey hopi biaha 
nan tabata wordo horta pa hende come nan. 


5. KFC ta e cuminda preferi riba Dia di Pasco na Hapon. 
Esaki a sosode despues di un campaña di marketing exitoso 


mas cu 40 aña pasa. 


6. E mata di bamboo t’e mata cu ta crece mas lihe na 
mundo. Nan por crece te cu 35 duim pa dia. 


7. Ta kere cu e stoel di oficina a ser inventa pa Charles 
Darwin. E cientifico a haya e idea pa pone wiel den su stoel 
pa e por a move entre su mesanan. 


8. Mariah Carey tin e record di mas number uno den ‘single’ 
di un solista riba e lista Billboard Hot 100. E ta supera Elvis 
Presley y Michael Jackson cu ‘singles’ manera ‘Fantasy’ y 
‘Always Be My Baby’. 


9. Solamente 10% di e poblacion ta man robes. Y ta mas 
probabel cu hombernan ta man robes. 


10. Un pushi ta pasa un promedio di 15 ora pa dia drumi- 
endo. Esaki ta nifica cu e ta pasa mayoria di su bida drumi. 


FUN FACTS - BON PA SA 

D E P O R T E 


deporte@awemainta.com 


MATTHEUW Lentik ta un di 3 keeper cu a 
ser yama pa defende e gol di nos seleccion 
nacional. E tin 31 aña di edad, ta pisa 95KG 
y ta midi 1.83M di haltura. 


Actualmente e ta hungando pa VV Goes 
ekipo cu a caba di titulo campeon den 4to 
division y a promove pa 3er Division. E la 
cuminsa su carera futbolistico cu Riverplate 
den e categoria infantil y despues a sigui 
den e categoria hubenil na Hulanda den e 
team di RBC Roosendaal. 


E tin tremendo reflehonan y na varios 
ocasion e la trece salbacion importante p’e 
team di Aruba. E sa con pa posiciona su mes 
bon bou di e tres latanan y ta duna e team 
di Aruba un salida ya cu e ta bon tambe cu 
su pianan. 


E ta comunica tambe hopi cu su defensa 
semper manteniendo nan skerpi y organisa. 
Su motivacion ta su mama cu ta biba na 
Aruba di famia Quandt. 


Futbol Clasificacion Mundial 2026 


Mattheuw Lentik: Siguridad Bou di e Latanan 

JAHMANI Eisden ta un keeper hoben cu a ser 
yama pa defende e gol di nos seleccion nacional. 
E tin 18 aña di edad, ta pisa 75KG y ta midi 1.87M 
di haltura. 


E campeonato aki e la hunga cu Ijsselmeervogels 
su categoria O21. E la hunga tambe cu e team 
grandi di Ijsselmeervogels, y t’e portero mas jong 
cu a debuta den e team grandi. 


E siguiente campeonato e lo ta formando parti di 
un club profesional. E tin 2 oferta riba mesa y lo 
mester dicidi cual e ta acepta. Na Aruba e la milita 
den varios club, entre otro Brasil Jrs, La Fama, Santa 
Fe y ultimo Dakota caminda e la titulo campeon di 
Aruba. 


E la forma parti den varios categoria hubenil di 
seleccion di Aruba incluyendo e seleccion U-20 cu 
a participa na Guatemala. Den tur e seleccionnan e 
tawata capitan. Esaki sigur ta mustra su madurez y 
su habilidad di ta lider. 


E ta compronde e wega bon, tin hopi bon refleho, 
bon reaccion y ta bon cu e bala na su pia tambe. 
E ta coach su team bon y ta mantene su liñanan 
organisa. E ta yiu di e conocedo artista Ataniro. 


Futbol Clasificacion Mundial 2026 


Jahmani Eisden: Completo 

JOSTHAN Maduro ta un otro keeper hoben cu a ser 
yama pa defende e gol di nos seleccion nacional. E 
tin 17 aña di edad, ta pisa 80KG y ta midi 1.88M di 
haltura. 


E ta hunga den e campeonato local p’e muchanan 
di Madiki SV Riverplate den Division di Honor. E la 
cuminsa su carera futbolistico den Bubali y e ultimo 
dos añanan aki e la milita den e team di Madiki. 


Sigur un di e motibo grandi cu Riverplate ta logra 
drenta den e Copa Oro t’e bon actuacion di Josthan 
Maduro. E la ser scogi como e miho keeper di 
Division di Honor campeonato 2022/ 2023. 


E tin hopi bon refleho y ta destaca hopi cu e bala 
den su pia. Cu su pia robes e por pone e bala te 
dilanti e area grandi di e team contrario. E tin hopi 
bon tecnica, bon vision di wega, bon reaccion y ta 
un di e poco porteronan cu tin e factor X. 


E por dicidi un wega cu su glovenan pero tambe 
cu su pia. Seleccion Aruba sigur ta conta cu 3 
tremendo keeper p’e compromisonan nos dilanti y 
Josthan Maduro sigur ta cla p’e reto. 


Futbol Clasificacion Mundial 2026 


Josthan Maduro: Factor X 

RECIENTEMENTE POVA Club 
situa na Santa Cruz tabata e centro 
di atencion entre e agente policial 
pa e prome torneo di “Grappling 
2024”. Cu sosten di coleganan 
policial 14 polis a participa y 
demonstra nan talento y esfuerso. 
Sigur un bataya fuerte entre e 
coleganan cu a demonstra e union 
y vitalidad haciendo un deporte 
sano. Vitalidad ta un prioridad den 
e maneho nobo di mando policial. 


Altocomisario 
Ramon 
Arnhem 


tambe tabata t’ey y a haci un 
demonstracion hunto cu agente 
policial Van der Biezen di e comision 
cu a inicia e evento aki cu a bira 
na final exitoso. Pa Arnhem esaki 
nifica cu nos mester por brinda e 
sosten na otro pero alabes keda 
den union pa asina sigui fortalece 
un hermandad tanto den nos 
organisacion policial pero tambe 
como colega. Pabien na e comision 
cu a haci realidad y exitoso! 


Ganado absoluto tabata agente 
Werleman, di dos luga Solognier, 
di tres luga Cayama-Perez y na di 
cuater luga Escobar Romero. 


Cuerpo Policial Aruba ta sonde- 
ando posibilidad cu Grappling y 
Jui Jitsu por wordo agrega den e 
training policial pa asina por sigui 
eleva un miho calidad di e agente 
policial. 


Prome torneo di grappling ta un realidad y exitoso 

DIASABRA 1 di juni den Compleho 
Deportivo Nadi Croes-Crismo Angela, a tuma 
luga e gran apertura di Weganan Escolar 
(WE) 2024. E Weganan Escolar (WE) Aruba 
2024 a cuminsa dia 1 di juni y ta clausura 
dia 15 di juni na Joe Laveist Sport Park na 
San Nicolas. 


WE Aruba ta un proyecto di Ministerio di 
Enseñansa y Deporte y IBISA cu e meta pa 
promove deporte bou di e alumnonan di 
scol preparatorio, basico y secundario cu 
lo competi den diferente disciplina manera 
futbol, volleyball, beach tennis, badminton, 
“kids athletics”, WE Baile y e aña aki a intro- 
duci un deporte nobo, WE Mente. Mas di 
1000 alumno di 42 scol ta participa na WE 
2024; 14 scol preparatorio, 20 scol basico y 
8 scol secundario. 


Prome Minister Evelyn Wever-Croes presente 
pa e ocasion a dirigi palabra durante e bunita 
ceremonia di apertura. 


“Weganan Escolar ta un actividad hopi impor- 
tante. E ta fomenta abilidad y oportunidad pa 
nos muchanan y hobennan. Cada deportista 
mas ta un hoben menos riba caya. Deporte 
ta trece union den e scolnan y ta trece union 
entre e alumnonan y unionnan asina ta loke 
Aruba tin mester pa nos sigui bay padilanti. 
Nos pais a demostra cu ora nos uni forsa, ora 
nos para hunto den un meta nos ta logr’e. Cu 
union nos a logra nos Status Aparte, cu union 
nos a logra sali di e pandemia y a traves di 
deporte nos ta uniendo mucho mas y p’esey 
mi ta considera e weganan escolar aki di 
suma importancia pa e desaroyo di nos pais. 


Den nomber di henter e pueblo di Aruba mi 
ta gradici colega Endy Croes, IBISA, Lotto 
pa Deporte, y tur esnan cu a haci e evento 
grandi aki posibel. Mi ta invita e pueblo di 
Aruba pa bin duna sosten na nos muchanan y 
hobennan durante e dos simannan di compe- 
tencia. Exito na tur 1300 deportistanan cu 
lo competi e dianan aki!”, Prome Minister a 
expresa. 


Ban duna sosten na nos mucha y 


hobennan durante Weganan Escolar 2024 

BON bini na NBA Finals 2024, c’un 
enfrentamento entre Boston Celtics 
y Dallas Mavericks. Celtics, cu tin un 
temporada di 64 victoria y e ofen- 
siva mas eficiente den historia di NBA, 
tabata casi inbatibel den e playoffs, 
perdiendo solamente dos biaha. 


Lidera pa Jayson Tatum y e hungado 
mas valioso di e final di conferencia 
oost, Jaylen Brown, Boston ta boga pa 
captura su di 18 campeonato, estab- 
leciendo un record di NBA. 


Mavericks, impulsa p’e adkisicionnan 
na mita di temporada di Daniel Gafford 
y P.J. Washington, a bira un competido 
formidabel. Luka Doncic y Kyrie Irving 
tabata fundamental, loke a conduci 
Dallas pa elimina tres di e cuater prome 
‘seeds’ di West. 


Aunke Doncic a keda obstaculisa pa un 
lesion na rudia,e profundidad y defensa 
di Mavericks a resalta. 


Na caminda p’e final di NBA 
E temporada regular di 64 victoria di 
Celtics tabata e miho desde esun di 
Miami Heat na 2012-13. E racha di 
playoff di Boston tabata dominante, 
cu marcacion di 12-2 den conferencia 
oost. E regreso di Kristaps Porzingis, 
margina for di e prome rond, por duna 
un impulso significante. 


E caminda di Mavericks a inclui elimina 
Clippers, Oklahoma City Thunder y 
Minnesota Timberwolves. Su defensa, 
fortifica pa Gafford y e novato Dereck 
Lively II, tabata critico. E resiliencia di 
Dallas, a pesar di e lesion di Doncic y 
e caida ocasional den tironan, tabata 
admirabel. 


Hungadonan sobresaliente 
Jaylen Brown a sobresali, c’un averahe 
di 25 punto, ganando MVP di e final di 
conferencia oost. Jayson Tatum tambe 


a impresiona, aunke su eficiencia a 
baha compara cu Brown. Luka Doncic 
ta keda un superstar di playoff, a pesar 
di e lesionnan, mientras Kyrie Irving a 
encaha perfectamente banda di dje. 


Pregunta Clave 
Celtics, porfin por gana e campeonato? 
Nan tin e profundidad y e defensa pa 
desafia Dallas, pero e defensa explo- 
sivo di Doncic y Irving di Mavericks 
ta representa un menasa significa- 
tivo. Boston su habilidad pa proteha e 
skinanan lo ta crucial, ya cu Dallas ta 
sobresali den anota tripel di skina. 


E yabi pa victoria 
Pa Boston, controla Doncic y Irving lo 
ta esencial. Nan mester probecha nan 
profundidad y versatilidad, cu defen- 
sornan clave manera Jrue Holiday y 


Derrick White. E salud y rendimento di 
Porzingis tambe lo ta vital. 


Dallas mester di Doncic den su momento 
di mas grandi y mester sigui cu su habi- 
lidad di defensa. E rol di Maxi Kleber pa 
contrasta Porzingis y mantene su inte- 
gridad defensivo lo ta crucial. 


Informacion di apuesta 
Ta di spera cu e serie lo ta competitivo, 
c’un probabilidad halto di dura por lo 
menos seis wega. Mavericks, danki na 
nan enfoke balansa y nan rendimento, 
nan ta un apuesta solido pa hiba e serie 
na limite. 


Cu wega 1 riba diahuebs 6 di juni pa 
8:30pm, fanaticonan por spera un 
bataya intenso y excitante p’e campe- 
onato di NBA. 


Final di NBA 2024: 


Hopi pregunta prome cu wega Mavericks-Celtics 

CU e comienso di Euro 2024, e trofeo Henri Delaunay no t’e 
unico premio cu ta den wega. E hungadonan individual ta 
competiendo p’e ‘Golden Booth’ p’e top scorer di e torneo. 


Esaki ta algun di e candidatonan principal: 


Romelu Lukaku (Belgica) 
Romelu Lukaku t’un di e faborito despues di a marca 14 gol 
den e campaña di cualificacion, kibrando e record di un solo 
cualificacion p’e campeonato Europeo. E top scorer di tur 
tempo di Belgica, cu 83 gol den 114 presentacion, ta cla 
pa su di seis torneo importante. Anteriormente el a hiba e 
Bronze Boot n’e Mundial di 2018 cu cuater gol. 


Cody Gakpo (Hulanda) 
E hungado di Liverpool, Cody Gakpo t’e speransa mas grandi 
di Hulanda. Gakpo tabata su top scorer den e Mundial di 
2022 cu tres gol, y e tin nuebe gol den 23 presentacion 
internacional. 


Gianluca Scamacca (Italia) 
Gianluca Scamacca, despues di un breve paso pa West 
Ham, a haya forma na Atalanta, anotando 19 gol e tempo- 
rada pasa. E hungado di 25 aña ta haci esfuerso pa briya cu 
Italia, ya cu el a anota su prome gol cu e seleccion nacional 
den un wega di clasificacion contra Inglatera. 


Robert Lewandowski (Polonia) 
Robert Lewandowski, e top scorer historico di Polonia cu 82 
gol den 148 presentacion, ta keda un delantero letal. Cu 
mas cu 600 gol den su carera, e hungado di 35 aña ta lucha 
pa tin un impacto den su di seis torneo importante. 


Cristian Ronaldo (Portugal) 
Na 39 aña di edad, Cristiano Ronaldo ta keda un forsa pa 
tene cuenta cu ne. E top scorer di tur tempo den futbol inter- 
nacional cu 128 gol lo competi den su di diesdos torneo 
internacional. E ta purbando pa defende su titulo di Golden 
Boot di Euro 2020, caminda el a score cinco gol. 


Harry Kane (Inglatera) 
E capitan di Inglatera, Harry Kane, cu ta bini di un tempo- 
rada prolífico cu Bayern Munich (45 gol den 45 wega), ta un 
competido fuerte. E top scorer di tur tempo di Inglatera ta 
crucial pa su speransa di pone un fin na un secura di trofeo 
di 58 aña. 


Kylian Mbappe (Francia) 
Kylian Mbappé, e faborito di e casnan di apuesta, tin 46 gol 
den 77 presentacion cu Francia. E hungado di 25 aña a gana 
e Bota di Oro n’e Mundial di 2022 cu ocho gol y ta buscando 
pa replica e exito. 


Otro competidonan notabel ta inclui Rasmus Hojlund 
(Dinamarca), Scott McTominay (Escocia), Aleksandar 
Mitrovic (Serbia), Zeki Amdouni (Suiza), Álvaro Morata 
(Espania) y Niclas Fullkrug (Alemania). Cu asina tanto rikesa 
di talento ofensivo, e competencia p’e Bota Di Oro ta priminti 
di ta mes exitante cu e torneo mes. 


Euro 2024: 


Candidatonan 
pa Top Scorer 

BALLINNO, un empresa Hulandes, 
a perde su demanda contra UEFA y e 
fabricante di tecnologia VAR Kinexon 
dialuna. E compania a declara cu e 
organisacion cu ta maneha futbol 
Europeo no tabatin permiso pa uza 
nan tecnologia di deteccion di ‘offside’ 
pa arbitro di video durante e siguiente 
Campeonato Europeo. 


E demanda a keda scucha den e divi- 
sion di Hamburg di e Tribunal Unifica 
di Patente, cu ta trata cu patentenan 
Europeo. Ballinno a acerca UEFA ora a 
bira conoci cu e organisacion Europeo 
tabatin intencion di uza e tecnologia di 
‘offside’ di Ballinno durante Euro 2024 
na Alemania. 


E demanda a bin despues cu ambos 
partido no a yega na un acuerdo. 
Abogado di Ballinno, Rien Broekstra, 
a expresa su decepcion despues di e 
veredicto. “Ballinno ta decepciona. Ora 


cu e motibonan di e decision di corte 
ta conoci, Ballinno lo dicidi e siguiente 
pasonan”, Broekstra a bisa. Broekstra 
ainda no sa e motibonan exacto di e 
rechaso di e demanda di parti di corte. 


Peter Borst, doño di Ballinno, a inventa 
e sistema patenta di deteccion di 
‘offside’ na 2007 hunto cu dos inge- 
niero. Nan a ricibi un patente pa nan 
invento na 2011. E sistema ta uza 
un sensor riba e bala pa determina e 
momento exacto c’un pase ta wordo 
haci, cual ta crucial pa determina si un 
hungado ta den ‘offside’. 


Borst recientemente a descubri cu 
UEFA ta plania pa uza nan tecnologia 
sin permiso durante Euro 2024, cu ta 
cuminsa dia 14 di juni. E mesun tecno- 
logia aki a wordo uza durante e Mundial 
di 2022 na Qatar, caminda e compania 
no por a impugna su uzo. 
E sentencia ta un golpi significativo pa 


Ballinno, kende tabata spera di sigura 
su 
derechonan 
y 
potencialmente 


negocia un acuerdo di licencia cu UEFA. 
E compania awor mester considera su 
opcionnan y posibel accionnan legal 
adicional una bes cu e decision hudi- 
cial detaya ta publica. 


Na momento cu e Campeonato Europeo 
ta yegando, e decision aki ta permiti 
UEFA continua cu su plannan pa imple- 
menta e tecnologia VAR, primintiendo 
decisionnan di ‘offside’ mas preciso 
durante e torneo. 


Empresa Hulandes ta perde bataya 


hudicial contra UEFA pa tecnologia VAR 

Now Playing 


For Showtimes and online ticketing: www.caribbeancinemas.com 


Snatched from the Green Place of Many Mothers, young Furiosa falls 
into the hands of a great biker horde led by the warlord Dementus. 
Sweeping through the Wasteland, they come across the Citadel, 
presided over by the Immortan Joe. As the two tyrants fight for 
dominance, Furiosa soon finds herself in a nonstop battle to make 
her way home. 


Not wanting to live in the shadows any longer, Winnie-the-Pooh, 
Piglet, Owl, and Tigger take their fight to the town of Ashdown, 
leaving a bloody trail of death and mayhem in their wake. 


furiosa 
a mad max saga 


Winnie -the- pooh 
blood and honey ii 


if 


After discovering she can see everyone’s imaginary friends, a girl 
embarks on a magical adventure to reconnect forgotten IFs with 
their kids. 


Many years after the reign of Caesar, a young ape goes on a journey 
that will lead him to question everything he’s been taught about 
the past and make choices that will define a future for apes and 
humans alike. 


Kingdom of the 
planet of the apes 

DEN un carta habri na Minister Ursell 
Arends, 
encarga 
cu 
Transporte, 


Integridad, Naturalesa y Cuido di 
Adulto Mayor, miembro di fraccion di 
MAS, Parlamentario Aquannette Gunn, 
a haci un serie di pregunta fundamental 
n’e mandatario. 


Durante un reunion publico dia 15 
di mei 2023, e Minister a anuncia su 
intencion di subsidia tambe e casnan di 
cuido priva, sinembargo, te cu e fecha 
actual, e falta di claridad riba e tema aki 
ta evidente. E falta di un plan concreto 
y e ausencia di detaye specifico riba e 
criteria di eligibilidad, e presupuesto 
asigna y e proceso di certificacion ta 
genera preocupacion di Parlamentario 
Gunn y e comunidad en general. 


E preguntanan treci dilanti pa sra. 
Gunn ta atende directamente e preo- 
cupacionnan aki y ta busca contesta 
cla y accion defini di parti di gobierno. 


Entre e preguntanan formula nos ta 
haya: 
1. Minister por informa Parlamento 
extensamente kico t’e criterio(nan) cu 
e casnan di cuido tin cu cumpli cu ne 
pa por bin na remarke pa e subsidio di 
cual Minister a elabora riba dje durante 
e reunion publico di mei 2023? 


2. Minister por informa si tin un plan di 
maneho concretisa pa cu subsidio di e 
casnan di cuido priva? 


3. Si contesta 2 ta afirmativo, Minister 
por informa Parlamento kico lo ta 
su plan di accion relaciona cu dicho 
maneho? 


4. Minister por informa Parlamento si 
den e presupuesto 2024 a stipula un 
suma specifico pa loke t’e subsidio di e 
casnan di cuido priva? 


5. Minister por informa Parlamento 
cuanto e suma aki ta? Preferiblemente 
cu su debido specificacion. 


6. Si contesta 2 ta negativo, Minister 
por informa Parlamento kico por ta e 
motibo cu su plan di maneho ainda no 
a keda concretisa? 


7. Minister por informa pa ki tempo e ta 
premira cu esaki lo keda concretisa pa 
asina consecutivamente dilinea e plan 
di accion pa cu e subsidio? 
Fuera di esey, a trece pregunta 
specifico riba e proceso di certificacion 
di e casnan di cuido priva, e validez di e 
certificacion, e cantidad di e casnan di 
cuido actualmente certifica y esunnan 
cu ainda ta den proceso di certifica- 
cion, como tambe e plaso premira pa 
tur e casnan di cuido priva obtene e 
certificacion aki. 


8. Minister por informa den extenso 
ki tur e casnan di cuido mester por 
cumpli cu ne, pa asina ricibi nan certi- 
ficacion? Cua elementonan e casnan di 
cuido mester cumpli cu ne pa ser certi- 
fica? 


9. Minister por informa Parlamento cua 


departamento ta esun encarga cu e 
certificacion di e casnan di cuido priva? 


10. Minister por informa Parlamento 
cuanto di e casnan di cuido priva ta 
dispone di un certificacion? 


11. Minister por elabora den extenso 
kico ta e maneho di Gobierno pa asina 
garantisa cu e casnan di cuido priva 
certifica ta percura di mantene nan 
nivel di cuido conforme e certificacion? 


12. Minister por informa Parlamento 
si e certificacion tin validez pa tempo 
indefini of esaki ta mara na un periodo? 


13. Minister por informa Parlamento 
cuanto casnan di cuido priva tin 
na Aruba registra recientemente? 
Considerando cu por a tuma nota riba 
plataforma digital cu tin mas cu loke 
Minister a indica durante e reunion 
publico 


14. Minister por informa Parlamento 
cuanto di casnan di cuido falta pa pasa 
den e proceso di certificacion? 


15. Minister por informa Parlamento pa 
ki tempo e ta premira cu tur e casnan 
di cuido priva lo dispone di un certifi- 
cacion? 


Parlamentario Gunn a finalisa bisando 
cu e preguntanan aki ta un refleho di 
e compromiso di su persona como 
Parlamentario pa cu e bienestar y e 
proteccion di e ciudadanonan mayor 
di Aruba y e ta subraya e necesidad di 
transparencia y rindimento di cuenta di 
parti di gobierno den asunto relaciona 
cu e cuido di e personanan di tercer 
edad riba e isla. 


Parlamentario Aquannette Gunn (MAS) 


Falta plan concreto y detaye riba tema 


di e casnan di cuido priva na Aruba 

“SI un dia nan mishi cu nos Status 
Aparte esey kiermen guera”. Expresion 
di e lider maximo di partido MEP den feliz 
memoria Gilberto Betico Croes. Awe nos 
por mira cu e lider di partido MEP y yiu di 
difunto Betico Croes ta traiciona e lucha 
di su propio tata y omo. 


Entrega di nos Status Aparte a cuminsa 
dia 13 di November 2020 ora nos Prome 
Minister a firma COHO. Awe pa suavisa 
y busca modo di haya menos golpi a 
inventa un titulo nobo esta un Rijkswet 
hibrido. Van Huffelen a laga sa cu e 
Rijkswet hibrido no ta existi pasobra 
e no tin un base huridico. Dia 27 di 
augustus 2015 Parlamento a pasa e ley 
di CAFT y a bisa cu si ley pasa lo e kita 
e curason di nos Status Aparte. Nos por 
corda con partido MEP a lanta pueblo 
unda nos Parlamento a wordo destrui y 
por poco a kim’e tambe. Ironia di bida 
ta cu partido MEP ta entrega nos Status 
Aparte despues di 9 aña. Partido MEP 
den 7 aña den gobernacion a traiciona e 
lucha di Status Aparte. 


Pero MEP no ta MEP si no trata na benta 
santo den wowo di pueblo cu prome- 
sanan y supuesto logronan. Pa desvia 
atencion di pueblo diripiente a anuncia 
entre otro boramento di petroleo den nos 
awanan teritorial. Cu e paso aki sinem- 
bargo gobierno ta actua completamente 
contra e plan di Desaroyo Sostenibel cu 
ta contra di boramento di petroleo. No a 
keda nada otro n’e minister di economia 
pa hustifica e “traicion” contra e plan di 
Desaroyo Sostenibel pa bay contra di e 
plan di Desaroyo Sostenibel. Cada move- 
cion cu e gobierno haci ta solamente 
trece e gobierno di partido MEP den mas 
luz negativo. 


Coriente ta bay cada rato, tur caminda 


tin awa sushi y unda cu bo bira tin un 
dump. Gobierno tabata debidamente na 
altura di e estado deplorabel cu e planta 
di purificacion na Bubaliplas ta aden. E 
rapport di Carmabi a duna pruebanan 
contundente, pero gobierno ta prefera 
di biaha en bes di traha. Awor gobierno 
no por sconde e berdad mas despues di 
cu hues den un sentencia a remarca cu 
pa mas cu 20 aña gobierno ta na altura 
y no a haci nada. Den e ultimo 20 aña a 
malgasta placa di pueblo y no a worry pa 
drecha e planta di Bubaliplas. 


E partidonan politico den coalicion a 
sembra mentira y awor ta tempo pa nan 
recoge nan cosecha. Pueblo a perde tur 
confiansa den e gobierno aki pa tanto 
gañamento. E mentirosonan lo no drenta 
e reino di Dios y e plan di Sustainable 
Development Goals ta bay contra leynan 
di Dios. Aruba esaki ta tempo pa busca 


Dios paso nos tin un gobierno cu a 
entrega nos Status Aparte pa motibo 
di mal gobernacion. Sabiduria di hende 
a hinca nos isla den debe y awor sola- 
mente cu sabiduria di Dios nos lo sali for 
di debe. 


Gobierno por cuminsa na manda 3 
minister cas y scoge parlamentarionan 
husto y recto den e palabra di Dios pa di 
e forma aki halsa e rol di e instituto mas 
halto di nos democracia esta parlamento 
cu lo eherce un miho trabou den controla 
gobierno y na final di dia cuminsa baha 
gasto. 
Nos finansa, educacion y husticia a 
wordo entrega den man di Hulanda. Riba 
e ley di matrimonio di mesun sexo nos sa 
cu mayoria parlamentario ta sostene e 
ley aki pero pa probecho politico e resul- 
tado a empata. Partido Curpa t’e unico 
alternativa. 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


Eric Ras(Curpa): 


Gobierno y parlamento t’e unico 


causa cu Aruba a perde su autonomia 

MIEMBRO di fraccion di MAS, Parlamentario Aquannette Gunn, 
a dirigi un carta n’e Minister encarga cu transporte, integridad, 
naturalesa y cuido di nos grandinan, Ursell Arends, pidiendo infor- 
macion detaya riba e acuerdo entre Gobierno y Xavier University. 


Na januari ultimo, Minister Arends a firma un MoU (Memorandum 
of Understanding) cu Xavier University, enfocando riba e avance 
conhunto den educacion, innovacion y estudio relaciona cu 
cuido di e adultonan mayor. E pacto aki ta implica cu e institu- 
cion universitario lo ofrece programa di certificacion p’e prov- 
eedornan di cuido di anciano, cu e obhetivo di eleva e calidad di 
e servicio den e hogarnan di cuido. 


Aki tin algun pregunta treci dilanti pa Parlamentario Gunn den 
su carta: 
1. Minister por informa Parlamento si Xavier University den colab- 
oracion cu Gobierno di Aruba a inicia cu programa di certificacion 
pa esunnan cu ta duna cuido na e adulto mayor? 


2. Minister por informa Parlamento ki programa(nan) specifico 
Xavier University lo ofrece na esnan cu ta duna cuido na nos 
adultonan mayor? 


3. Si e contesta di pregunta 2 ta afirmativo, Minister por informa 
Parlamento cuanto persona a registra y ta of a participa na e 
programa (nan) di certificacion? 


4. Si e contesta di pregunta 2 ta negativo, Minister por informa 
Parlamento pa ki tempo e ta premira cu e programanan di certifi- 
cacion cu lo keda duna pa Xavier University lo inicia? 


Directie Ouderenzaken 
5. Minister por elabora den detaye kico ta e obhetivonan (doel- 
stellingen) di directie ouderenzaken? 


6.Minister por elabora den detaye kico ta e tareanan nucleo 
(kerntaken) di dicho departamento? 


7. Minister por elabora den detaye tocante e structura di organ- 
isacion di dicho departamento? 


8. Minister por indica na Parlamento cuanto persona ta traha na 
Directie Ouderenzaken? 


9. Minister por informa na Parlamento si e personanan laborando 
na dicho departamento tin un MB of un LB? 


10. Minister por comparti e ‘organigram’ di e departamento di 
ouderenzaken cu Parlamento? 
Den e Mvt di e Presupuesto di Pais Aruba 2024 ta elabora riba e 


punto cu departamento di Ouderenzaken lo introduci un vision pa 
adultonan mayor di 2024 te cu 2027 pa loke ta e cuido y e bien- 
estar di e adultonan mayor. 


11. Minister por comparti e vision pa adultonan mayor di 2024 te 
cu 2027 cu Parlamento? 


12. Si e contesta ta negativo, Minister por informa Parlamento 
kico ta e motibo pa tal decision? 


Durante e prome foro nacional pa adulto mayor Parlamentario 
Gunn a tene un combersacion importante cu un di inspectora di 
Salud encarga cu e seccion di Cure & Care. E seccion tin e tarea 
importante di supervisa dunadonan di cuido y di enforsa leynan 
di cuido. Tambe nan ta duna conseho na e veld di cuido pa salva- 
guardia e calidad di cuido duna na Aruba. E departamento aki ta 
cay bou di Minister di Salud Publico. 


13. Minister por informa Parlamento con e cooperacion entre 
su persona y su homologo Oduber ta pa asina adkeri e informa- 
cionnan necesario y sucesivamente percura pa e trabounan sea 
efectivo y eficiente? 


14. Minister por informa Parlamento con ta brinda e conseho na 
e veld di cuido pa asina salvaguardia e calidad di cuido? 


15. Minister por informa Parlamento con e funcionarionan ta 
supervisa e dunadonan di cuido y riba ki frecuencia esaki ta tuma 
luga? 


16. Minister por informa Parlamento si na e momento aki ta trah- 
ando riba cambionan den ley existente, p.e e ‘Landsverordening 
verpleeg-en/of verzorgingshuizen’ y of otro Ley(nan) relaciona 
cu e cuido pa nos adultonan mayor cu mester yega Parlamento 
pa ser trata? 


17. Si e contesta 16 ta afirmativo, Minister ta premira pa ki tempo 
Parlamento lo por ricibi sea e concepto di cambio den un Ley 
existente y of un Ley nobo? 


Parlamentario Gunn a expresa cu tambe e funcionario di 
Inspeccion di Salud a señala e necesidad di personal adicional 
den e seccion di cuido y atencion pa garantisa e eficacia y 
eficiencia di nan tareanan. 


18. Minister por informa Parlamento si pa loke ta trata e seccion 
di cure & care nan a haya e 2 fte cu nan tabata desea? 


Manera indica den e preguntanan, e Parlamentario tambe a pidi 
detaye riba e Directie Ouderenzaken, incluyendo su obhetivonan, 
funcion principal y structura organisa, como tambe informacion 
riba e personal den servicio y nan nivel di educacion. 


E carta habri aki ta refleha e interes di Parlamentario Gunn, pa 
garantisa bienestar y calidad di cuido p’e adultonan mayor na 
Aruba, como tambe den supervisa e implementacion di acuerdo 
y e maneho relaciona cu e grupo nucleo di e poblacion. 


Parlamentario Aquannette Gunn (MAS): 


Ta pidi gobierno pa clarifica acuerdo cu 
Xavier University: Beneficio tangibel p’e 


adultonan mayor di Aruba? 

DIABIERNA 31 di Mei 2024 a saca 
e ganadonan di e rifa di Organization, 
Governance and Management (OGM) 
na Universidad di Aruba (UA) den pres- 
encia di notario Mr. Ted Johnson di 
Johnson Notary Services. 


E meta di e rifa tawata pa yuda e studi- 
antenan financia un biahe educacional 
pa Washington DC. Pa logra esaki a 
busca premio di comerciante local y a 
bende rifa cu un total di 17 premio. 


E studiantenan di OGM lo participa 
den un excursion educacional na 
Washington DC di 22 di juni pa 2 di juli 
2024. E meta di e excursion aki ta pa 
stimula e studiantenan pa aspira pa 
sigui studia (pa un Master), pa nan haya 
experiencia internacional y amplia nan 
perspectiva teoretico en conexion cu e 
practicanan den e sector di goberna- 
cion y administracion publico. 


Pa medio di e articulo aki FAS ta anuncia 
cu lo haci un entrega di premionan n’e 
feliz ganadonan. Entrega di premio lo 
tuma luga diamars 11 di Juni di 4.30pm 
pa 7.00pm den Aula di Universidad di 
Aruba (J. Irausquinplein 4), banda di 


Misa Catolico na Playa. 


E docentenan y studiantenan ta gradici 
tur persona y compania cu a contribui 
n’e biahe educacional dor di dona- 
cion, premio of compra di rifa. Tambe 
ta felicita tur ganado un biaha mas. 
Tur esnan cu a gana un premio por 
reclama nan premio riba e dia stipula. 
Ta pidi encarecidamente pa trece e 


ticket ganado hunto cu identificacion 
valido. 
Premio 12 ta un gift certificate pa 
Eforea Spa na Hilton Aruba. Premio 13 
te cu premio 17 ta un gift certificate di 
150 dollar di Giannis Group. 


Por mira e livestream di e rifa via nos 
pagina di Facebook: University of 
Aruba: OGM. 


Ganadoranan di rifa di OGM di Universidad di Aruba 

DIABIERNA 31 di mei a celebra e ceremonia di firma- 
mento di e acuerdo entre Compania Arubano di Petroleo y 
Andicuri Oil & Gas, como representante local di e compania 
Armstrong Oil & Gas pa continua cu e siguiente fase di 
exploracion di gas na Aruba. 


Minister di Labor, Energia y Integracion, Glenbert Croes, 
hunto cu Minister President Evelyn Wever Croes y coleganan 
Sra. Xiomara Maduro y Geoffrey Wever a duna e bonbini na 
miembronan di Parlamento di Aruba, miembro di prensa y 
demas presente n’e acto significativo aki. 


Minister Croes a informa cu despues di un extenso evaluacion 
di e proyecto aki, finalmente, diabierna 24 di mei, conseho 
di Minister a aproba e proyecto cu ta dirigi n’e siguiente fase 
di exploracion di gas na nos isla. “Como minister di energia 
y como ciudadano mi tin speransa, cu motibonan valido, cu e 
etapa nobo cu ta bay cuminsa pa nos pais”. 


E la destaca e echo cu e compania Armstrong a dicidi di 
inverti den Aruba, ta aumenta e speransa debido n’e trayec- 
toria exitoso cu e compania aki tin den exploracion di gas y 
petroleo na paisnan manera Venezuela, Colombia, Trinidad 
& Tobago, Guyana ademas di su exito na Alaska. 


E mandatario a menciona cu esaki ta crea un speransa y 
optimismo cauteloso di cu e biaha aki si lo por haya un rikesa 
den en subsuelo di nos isla cu ta patrimonio di nos tur. Esaki 
lo tin un gran impacto den e desaroyo di Aruba, pues no 
solamente e lo crea un pilar economico nobo sino tambe lo 
crea trabou den e industria aki pa tur nos yiunan di tera. El a 
aclaria cu e exploracion aki lo cumpli cu e standardnan mas 
exigente pa cuido di nos medio ambiente. 


Minister Croes a tuma e oportunidad pa felicita pueblo di 
Aruba y nos futuro generacionnan p’e gran logro aki cu lo 
crea un antes y despues p’e historia y economía di nos isla. 


SR. BILL ARMSTRONG 
E CEO di compania Armstrong Oil & Gas, Sr. Bill Armstrong 
a indica cu su compania ta uno exitoso den exploracion di 
gas y petroleo, asina ta desmostra cu su reciente exito na 
Alaska. Durante e ultimo añanan, Armstrong Oil & Gas a 
recore mundo en busca di oportunidadnan nobo pa explora. 


Despues di un gran evaluacion, “nos ta emociona di kico nos 
a wak na Aruba, e posibilidad nan di crea balor pa Aruba y 
su hendenan ta prometedor, pues nos a studia e potencial 
di diferente locacion y puntonan cu no a wordo explora den 
pasado. E calidad di gas cu nos ta spera di haya ta di calidad 
similar n’esun di Venezuela, Colombia, 
Trinidad & Tobago y recientemente na Guyana. Nos tin e 
speransa cu e proximo luga cu nos lo tin exito ta na Aruba”, 
Sr. Armstrong a expresa. 


El a indica cu e ta considera cu Aruba y su hendenan ta un 
gran pais y ta desea cu su aporte cu e plan cu nan tin, por 
aporta pa Aruba un cambio significativo na nan bida. 


COMPANIA ARUBANO DI PETROLEO 
Director di e Compania Arubano di Petroleo, Sr. Jeremy 
Croes a expresa su emocion, destacando cu ta un gran dia 
pa Aruba. “ Ta rekeri di hopi inversion p’e exploracion aki y 
no ta facil pa haya un compania cu ta dispuesto pa inverti 
tempo, esfuerso y placa para hacie”, Sr. Croes a comenta. 
El a splica cu e siguiente fase lo ta pa haya mas data y cu 
e lo dura maximo dos aña y cu si e etapa aki ta positivo, lo 
continua cu e di tres etapa cu t’e exploracion y extraccion di 
e combustibel. 


Jeremy Croes tambe a expresa di tin hopi speransa cu e 
proyecto aki considerando Armstrong su trayectoria. “E 
compania aki ta reconoci den explora luganan poco comun 
locual ta duna nos speransa y ta haci cu nos por soña”. 
Di mes manera el a reafirma cu ta bay haci tur e proceso 
cumpliendo cu tur norma pa cuido di medio ambiente y ta 
gradici na tur cu ta haci e proyecto aki posibel. 


Minister Glenbert Croes: 


Nos ta cautelosamente optimista cu 
e biaha aki si nos ta raca pos di gas 

PROME Minister Evelyn Wever-Croes durante Conferencia 
di Prensa di Gobierno di Aruba dialuna mainta 3 di juni, a 
splica mas tocante e privatisacion di RWZI y e gastonan 
envolvi. Gobierno a dicidi cu p’e fondonan pa por cubri 
gastonan di e trabounan, no ta bay bin impuesto adicional 
riba pueblo di Aruba, pero turistanan lo paga esaki. Esaki lo 
ta un cobransa di $20 cu lo tin di paga ora yena e ED-card 
prome cu drenta Aruba. 


Prome Minister a splica cu n’e momento aki Boneiro tin un 
impuesto similar di $75 contrario n’esun di Aruba cu lo ta 
$20. Tin varios excepcion pa pago di e impuesto esaki por 
ehempel muchanan bou di 8 aña, localnan y ‘repeat visi- 
tors’ cu drenta Aruba bek den un periodo di un aña. Tambe e 
mandatario a menciona cu durante e tratamento di e ley den 
Parlamento, partidonan RAIZ y MEP a entrega un amienda di 
excepcion pa yiunan di tera cu ta studia den exterior. 


E ley di e privatisacion di RWZI lo drenta na vigor dia 1 di Juli 
2024 y cu esaki alfin Aruba lo bay mira e solucion p’e prob- 
lemanan actual di RWZI. 


E inversionnan cu Utlities tin prepara a traves di e compania 
nobo cu nan a incorpora, Aruba Waste Water Solution 
(AWSS), lo cuminsa trece alivionan caba riba termino corto, 
cu ta alivio di holo y e alivio di procesamento di e awa. E 
procesamento di e awa lo bay mas segun proceduranan 


adecua y e calidad di e awa lo ta miho y asina lo por uza un 
miho calidad di awa pa entre otro agricultura y p’e wetlands 
di Aruba, unda tin hopi naturalesa y asina e flora y fauna di 
Aruba lo probecha miho di esaki. Tur esakinan lo bin mien- 
tras cu ta trahando e planta nobo cu lo tin un capacidad di 
mas di 4 biaha mas cu e actual y asina tambe lo t’e solucion 
pa futuro. 


Prome Minister ta indica cu e ta lamenta cu durante e reunion 
di Parlamento pa pasa e ley pa privatisa RWZI, oposicion sin 
argumentonan valido, no a sostene e proyecto aki. Un argu- 
mento tawata dicon tin pura pa pasa e ley y esey ta mustra 
cu e oposicion ta totalmente desconecta cu realidad di e 
pueblo di Aruba, pasobra no tin un ciudadano riba e isla cu 
no ta preocupa cu e situacion actual di RWZI. 


“Lamentablemente net esnan cu a causa e problema no kier 
pa solucion’e. E echo principal y mas importante ta cu henter 
Aruba ta contento. Nos a priminti y nos a cumpli. Nos a pone 
orden den e caos financiero di e Gobierno anterior y tambe 
despues den esun cu a wordo ocasiona p’e pandemia. Nos 
economia ta creciendo, nos turismo ta bayendo miho cu 
nunca, desempleo ta bahando, inflacion ta bahando, y awor 
aki nos a cumpli cu RWZI y esey ta algo cu tin mi contento y 
nos lo percura tambe p’e privatisacion bay manera mester 
bay y lo percura cu nunca mas lo tin problema cu RWZI”, 
Prome Minister a remarca. 


Prome Minister Evelyn Wever-Croes: 


No ta bay bin impuesto adicional riba pueblo di 
Aruba pa cubri gastonan di e proyecto di RWZI 

“TUR pais por tin goals similar, pero tur ta na dife- 
rente ‘stages’ di desaroyo”. Esaki ta e punto importante 
cu minister Geoffrey Wever a splica durante su presenta- 
cion di Sustainable Development Goals (SDGs). Tin paisnan 
caminda cierto aspectonan di e SDGs ta miho implementa 
y regla cu otro, pero no obstante, mester keda traha riba 
avansa desaroyo sostenibel pa miho calidad di bida, propes- 
peridad y medio ambiente den cual ta importa pa un y tur 
ta consciente di e diferente formanan cu cada un di nos por 
contribui na desaroyo sostenibel. 


E Metanan di Desaroyo Sostenibel ta consisti di 17 metanan 
riba cual paisnan ta traha pa alcansa den nan contexto 
nacional. 
E metanan ta: 
1. Caba cu pobresa; 
2. Caba cu hamber; 
3. Salud y bienestar; 
4. Enseñansa di calidad: 
5. Igualdad di genero; 
6. Awa limpi; 
7. Energia limpi y economico; 
8. Trabou decente y crecemento economico; 
9. Innovacion y infrastructura; 
10. Reduci desigualdad; 
11. Barionan y comunidadnan sostenibel; 
12. Produccion y consumo responsabel; 
13. Accion riba clima; 
14. Bida bou awa; 
15. Bida riba tera; 
16. Paz, husticia y institucionnan formalisa; 
17. Partnership pa logra e metanan. 


Minister Geoffrey Wever ta contento di por a comparti 
metanan di desaroyo sostenibel, y a keda impresiona di e 
dialogo cu e muchanan. Nan a mustra di tin nan opinion y 
conocemento riba e diferente temanan. Minister Geoffrey 
Wever: “Danki na Santa Filomena Basisschool pa a ricibi 
nos”. 


Minister Geoffrey Wever a duna presentacion di 


Metanan di Desaroyo Sostenibel na 


alumnonan di Santa Filomena Basisschool 


Diaranson, 5 Juni 2024 
AWEMainta 
COMUNIDAD 
33 


DIALUNA mainta cu orguyo, Minister di Turismo sr. 
Dangui Oduber, a anuncia cu GOL Airlines lo cuminsa opera 
vuelo for di São Paulo, Brasil, pa Aruba cuminsando 18 di 
december 2024. Esaki ta un desaroyo positivo cu ta marca 
un punto significante den e esfuerso di Aruba pa diversi- 
fica su conexion aereo cu ful mundo, cu enfasis special riba 
aumenta e accesibilidad for di Sur America. 


GOL Airlines, un di e aerolineanan principal di Brasil, lo ofrece 
tres vuelo pa siman entre São Paulo y Aruba. “E noticia aki 
ta positivo pa Aruba,” a declara Minister di Turismo. “Nos 
meta strategico ta pa diversifica nos opcionnan di vuelo y 
establece diferente conexionnan cu ful mundo, sin laga afo 
Sur America. E introduccion di e vuelonan di GOL Airlines for 
di São Paulo ta un paso significante pa logra e vision aki. 
Nos ta confia cu e ruta nobo lo stimula turismo, crea mas 
oportunidadnan di negoshi y enrikece e intercambio cultural 


entre nos dos paisnan.” 


GOL Airlines ta conoci pa su compromiso di bon servicio, 
eficiencia y satisfaccion di e cliente. Pasaheronan ta disfruta 
di un bishita confortabel y placentero riba e flota moderno 
di GOL. E vuelo inaugural for di São Paulo pa Aruba lo ta 
riba 18 di december 2024, cual lo marca e cuminsamento 
di un capitulo nobo den e conexion y desaroyo di turismo di 
Aruba. 


Minister Dangui Oduber 


Diversificando nos turismo cu 
anuncio di vuelo di GOL Airlines 


for di São Paulo pa Aruba 

DIALUNA 3 di juni na Aeropuerto Reina Beatrix, a 
tuma luga e inauguracion di e ruta nobo di Avianca, 
Medellin-Aruba. Presente p’e ocasion aki, den nomber 
di Gobierno di Aruba, tawata Minister di Turismo y 
Salud Publico, señor Dangui Oduber y Prome Minister 
Evelyn Wever-Croes kende a duna un discurso durante 
e ceremonia. 


Medellin ta un ciudad hopi bishita pa ciudadanonan di 
Aruba y un parti grandi tin lasonan familiar cu e ciudad. 
Rubianonan ta gusta bishita Medellin tempo di Feria 
de las Flores y tambe den temporada di fin di aña pa 
wak e bunita Alumbrado. Di otro banda tambe tin hopi 
turismo di Medellin pa Aruba cu antes mester a biaha 
via Bogota y awor por biaha directo haciendo e biahe 
pa nos isla mas atractivo. 


Avianca ta e aerolinea mas grandi di Colombia y nan ta 
e di dos aerolinea mas antiguo di mundo. Nan a habri 
nan hala na 1919, solamente 2 luna despues cu KLM a 
inicia su servicionan. Aruba ta forma parti di e historia 
largo di Avianca ya pa varios aña cu e ruta di Bogota 
cu conexion pa varios ciudadnan na Colombia. Cu e 
ruta nobo di Medellin ta habri hopi mas oportunidad 
pa biaheronan bay Colombia sea pa turismo, reunion 
familiar of chekeonan medico. 


A traves di tempo debi na e cercania, Aruba tin lasonan 
economico fuerte cu Colombia pero tambe lasonan 
familiar ta uni e dos paisnan p’e echo cu Aruba tin hopi 
habitante di e parti ey di Colombia cu a haci di Aruba 
nan hogar. Otro vinculo pa hopi aña caba cu Colombia 
t’esun di cuido medico. Aruba ya pa varios aña ta 
manda pashentnan pa e pais bisiña debi n’e cercania 
y e calidad halto di e cuido medico. Y p’esaki Avianca 
como aerolinea ta un partner confiabel y importante 
pa Gobierno di Aruba. 


“Biahando cu Avianca bo ta sigur cu bo ta biaha na 
tempo. Nan lema ta:“Somos los #1 del mundo en puntu- 
alidad”. Mi kier tuma e oportunidad pa gradici Avianca 
pa a sigui confia den nos isla durante temponan menos 
bon y mi ta sigur cu awor ta solamente bon temponan 
tin nos dilanti. Den nomber di Gobierno di Aruba mi ta 
felicita Avianca y desea nan tur clase di exito”, Prome 
Minister a expresa. 


Turismo di Aruba ta sigui crece 


Avianca a inaugura ruta nobo cu vuelonan 


regular directo pa Medellin 4 biaha pa siman 

SALBACION ta gratis, no tin nada mas precioso y 
poderoso pa celebra, pasobra nos salbacion a costa bida 
di nos Señor Hesus Cristo. E a entrega su bida pa nos na 
Calvario pa nos tur por ta salba. 


- Isaias 12:2-4 ta para skirbi: 
Mira, Dios ta mi salbacion, lo mi confia y no tene miedo. 
Pasobra ta mi fortalesa y mi cantica. Y E a bira mi salba- 
cion. P’esey cu goso boso lo saca awa for di fuentenan di 
salbacion. Y den e dia ey boso lo bisa: Duna gradicimento 
na Señor enfoca Su nomber. 
Haci Su echonan conoci memey di e pueblonan. Haci nan 
corda cu Su nomber ta halsa. 


- Salmo 13:5-6 ta para skirbi: 
Ata mi a confia den bo misericordia, mi curason lo regosiha 
den bo salbacion. Lo mi canta na Señor, pasobra e tabata 
masha bon mes pa mi. 


- E celebracion aki no ta basa riba emocion, e ta un hecho 
cu a tuma luga di berdad, y cu ta registra mundialmente, y 
cu a laga un marca historico atras, pa eternidad bisando: 
Cu tur rudia mester dobla y tur lenga mester confesa cu 
Cristo Hesus ta Señor. 


- Boca di muchanan ta Alaba Señor y den boca di hende 
grandi e ta resona cu Señor ta Dios y den dj’e, si sola- 
mente den dj’E nos tin e goso berdadero di nos salbacion. 


E a saca nos for di e mundo di scuridad, y hiba nos na Su 
luz eterno y berdadero, 
Su palabra ta bisa pa nos laga nos luz briya p’e mundo por 
mir’e y glorifica nos Tata cu ta den cielo. 


- Salmo 95:1 ta para skirbi: 
Laga nos ban canta cu goso na Señor: laga nos grita di 
alegria n’e baranca di nos salbacion. Ta dushi pa celebra, 
ta dushi pa Alaba, pasobra esey ta un demostracion di 
Fe, den nos salbacion cu ta solamente pa medio di Cristo 
Hesus nos por ricibi, pasobra solamente E t’e mediador 
entre Dios y hende. 


- Juan 3”3 ta para skirbi: 
Hesus a contesta y a bis’e, Si un hende no nace di nobo. E 
no por mira e reino di Dios. 


E beneficionan di Salbacion ta para cla skirbi den 


Romanonan 5:1-11. P’esey siendo hustifica pa medio di 
Fe, nos tin pas cu Dios, door di nos Señor Hesus Cristo. 
Door di kende tambe nos a haya entrada, pa medio di fe 
den e gracia aki, den cual nos ta para, y nos ta regosiha 
den speransa di e gloria di Dios. Y no solamente den esaki, 
ma nos ta regosiha tambe den nos tribulacionnan sabi- 
endo cu tribulacion ta produci perserverancia, y perse- 
verancia ta produci caracter, speransa no ta desapunta, 
pasobra e amor di Dios a wordo drama den nos curason 
dor di Spirito santo. Kende a wordo duna na nos. 


- Den 2 Corintionan 5:19 ta para skirbi cu Dios a recon- 
cilia cu nos pa medio di Su Yiu Cristo Hesus. 


- Pasobra Dios a stima e mundo asina tanto E a duna su 
Yiu unigenito pa ken cu kere den dj”E no bay perdi ma tin 
bida eterna. Esun cu kere lo ta salba y esun cu no kere lo 
bay perdi, e lo cay bao di condenacion pasobra e no a kere 
den e Yiu unigenito di Dios. 


Awe t’e dia di salbacion, si awe bo scucha e bos di Señor 
no haci boso curason duro, pasobra mañan no ta priminti 
na ningun hende. Esun cu kere den Señor hamas lo keda 
desapunta, pasobra Señor ta fiel. 


Sinceramente, Pastor Marcel Balootje 


Fortaleza pa Famia 


Ban celebra nos salbacion den Cristo Hesus 

Mira con Dios a salba mi, 


Tur mi confiansa ta den djE, 


Mi n’ tin miedo: 


Señor Dios ta mi forsa, mi refugio. 


E mes t’Esun cu a salba mi. 


Isaías 12:2 


Cu inmenso tristesa nos ta 
anuncia fayecimento di: 


Guillermito Ismail 
Mihor conoci como “Guillermo of Mito ” 


*29-05-1943 - †02-06-2024 


Acto di entiero lo wordo anuncia despues 


“Señor ta mi wardador, lo mi no tin falta di nada. 
Den cunucu di yerba berde e ta ponemi sosega. 


E ta hibami na awa trankil, 
pa mi bolbe haña forsa.” 


Salmo :23 


Cu dolor na nos curason pero conforme cu 


boluntad di Dios nos ta participa fayecimento di 


nos Mama y Oma stima: 


Maria Antonia Kelly-Ruiz 


*01-01-1929 - †02-06-2024 


Esposo: 
†Thomas Aquino Kelly 


Na nomber di su: 
Yiunan: 
Neville Kelly 
Astrid Kelly 
Armando y Glenda Kelly 


Nietonan: 
Tyronn y Jeanmichel 


Ayudante y amiga: 
Sra. Edilia Betancourt 


Cuñanan: 
Barbara Young y Famia 
Josefa Bareño y Famia 
Anna Muñoz 


Primonan y Primanan stima como ruman 


Famia Ruiz, Kelly y demas famia y conocirnan. 


Despedida lo tuma lugar na Misa St. Anna na 
Noord, diaranson juni 5, 2024 for di 1:00 pa 
4:00pm, despues lo sali pa Santana catolico na 
Noord. 


Despues di entiero nos no por ricibi bishita di 
condolencia na cas. 


FUNDACION Bernadina Growell- 
Kock ta invita tur musico y agrupa- 
cion musical cu ta desea di participa 
na nos festival di canto e aña aki pa 
pasa inscribi diahuebs awor dia 6 di 
juni 2024 na Cas di difunto Bernadina 
na Brazil 43. E orario lo ta di 7-9pm. 
E festival cu lo tuma luga dia 3 di 
augustus tin como meta pa recauda 
fondo. 


Nos organisacion ta existi ya caba 
desde maart 2011. 
Nos a inicia cu nos actividadnan cu e 
siguiente metanan: 
• Duna reconocimento n’e labor y 
logronan di nos inolvidabel Mama di 
Cultura, sra. 
Bernadina Growell-Kock q.e.p.d. 
• Documenta y conserva su pertenen- 
cianan 
• Conscientisa nos pueblo di e balor 
di nos mama di cultura y di cultura en 
general 


Entretanto nos a organisa diferente 
festival di cancion. Nos ta participa 
na e paradanan cultural y di luz 
den bario di Brazil. Nos a coloca un 
relieve na Paseo Herencia di mama 
di cultura y hunto cu Centro di Bario 
Brazil a organisa dos Parada Cultural 


Fundacion Bernadina Growel-Kock ta informa: 


Diahuebs awor por inscribi pa 
participa na festival dedica na 


Bernadina Growell-Kock  


riba caminda grandi dilanti nos Hotelnan. 
Nos a drecha cas di e difunto y na aña 
2019 nos a publica un buki conmemora- 
tivo dedica na Mama di Cultura. Ademas 
nos a registra un cantidad di cancion di 
e difunto. 


Fundacion Bernadina Growell-Kock tin 
mas proyecto pa futuro y pa es motibo 
aki nos ta cu organisa actividadnan pa 
por haya sosten financiero. Nos ta spera 
cu nos musiconan y agrupacionnan por 
pasa inscribi diahuebs awor pa haci e 
festival un exito. 

“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Cu honda pena y dolor na nos curason pero 
conforme cu boluntad di Dios nos ta anuncia 


fayecimento di nos Tata, Ruman y Omo 


Hosé Francisco Figaroa 


Mihor conoci como: “Jossy” 


*05-03-1951 - †29-05-2024 


Mayornan: †Aloysius y †Juanita Figaroa 
Esposa: †Casandra (Sandra) Figaroa-Pietersz 


Na nomber di su: 
Yiu: Hosé Francisco (Joselito) Figaroa y Yulaika 
(Julie) Cristina y famia 


Suegro (a): †Eddy Henry (Dijs) y †Rosa Angelica 
(Chichi) Pietersz-Croes 


Rumannan: 
Theresita Figaroa 
Vda. Filomena Wever-Figaroa y †Luwi Wever 
†Bernadeta Figaroa 
†Maria y †Antonio Marin-Figaroa 


Swanan: 
†Errol y †Silvia Pietersz-Dirksz y famia 
†Edsel y Elly Pietersz-Vrolijk y famia 
Marlon y Rosalina Pietersz-Farro y famia 


Omo: Urbano Figaroa y Lelia y famia 


Iha: Romar Dijkhoff 


Amiga di cas: Astrid Colina y famia 


Sobrino(a)nan: 
Shirley Giel y famia, Mildred Giel y Maricella 
Dijkhoff y famia, †Roland (Paul) Giel y famia, 
Robert Wever y famia, Angelique Wever y famia, 
Soraida Wever, Omar Maldonado y famia, 
Omayra Maldonado y famia 


Primo y primanan, comer y compernan, 
Pastoornan; Pastoor Santiago, Pastoor Daniel, 
Pastoor Jan, Pastoor Toti, amigo y amiganan di 
Parokia, colaboradornan di Kapel di Alto Vista, 
coperadornan Ministro de Eucaristia di Paroka 
Santa Anna na Noord, ex-coleganan di LAGO, 
Holiday Inn, Divi Divi Tamarijn, Divi Resorts y Do It 
Center 


Ayudante na cas: 
Lisbeth Reyes y Jarmilia (Chichie) Flanegin 


Famia: Figaroa, Pietersz, Croes, Giel, Wever, 
Dijkhoff, Maldonado, Roga, Semeleer, Gei, 
Thiel, Kelly, Tromp, Dirksz, Vrolijk, Farro, de Cuba, 
Franken, Curret, Daal 


Oportunidad pa condolencia: Aurora Funeral 
Home, diahuebs 6 di juni 2024 di 7:00 pa 9:00 pm 


Ta invita pa e acto di entiero cu lo tuma lugar 
diabierna 7 di juni 2024 na misa Santa Anna di 2:00 
pa 4:00 pm, despues lo sali pa Santana catolico 
na Noord. Ta pasa Kapel di Alto Vista y cas prome 
cu bay misa. 


Enbes di flor of krans lo tin un box disponibel den 
misa pa por hasi un donacion pa cu gastonan di 
entiero di Hosé. 


Nos ta lamenta cu despues di entiero nos no por 
ricibi bishita di condolencia na cas. 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Nos ta anuncia fayecimento di: 


Orlando Erwin Quandus 


*14-06-1961 – †31-05-2024 


Acto di entiero lo wordo anuncia despues. 


“Amor y fieldad ta topa, husticia y paz ta brasa 


otro; Fieldad ta brota for di tera y husticia ta baha 
for di cielo. Husticia lo bai dilanti y paz lo sigui den 


su paso.” - Ps. 85:10,11,13 


Cu inmenso tristesa na nos curason, pero 


conforme cu boluntad di Dios, nos ta participa 


fayecimento di: 


Mario Rudolf Danies 


Mihor conoci como “Dodo of Dodois” 


*08-10-1957 - †03-06-2024 


Acto di despedida lo wordo anuncia despues 


Gradicimento y Invitacion 


Pa medio di esaki famia kier a gradici tur esnan 


cu na un manera of otro a duna nos sosten, 


consuelo y forsa 


durante e tempo dificil di su enfermedad, 


fayecimento y entiero 
di nos defunto stima: 


Jenny Roxanna 


Kelly-Dubero 


Mihor conoci como Jenny, Tatun, Toentjie, Prima, 


Tanta Jenny 


Boso muestra di atencion ta di hopi aprecio y 


un gran sosten pa nos. Un danki na un y tur cu a 
manda carchi, krans, whatsapp, email y a hasi 


yamada nan telefonico. 


Tambe na Aurora Funeral Home pa cu su bon 


servicio y atencion. 


Boso muestra di atenshon tabata un gran 


consuelo pa nos. 


Na mes momento nos ta invita famia, bisiña-, 


amigo- y conocirnan 


pa compaña nos na 3 Santo Sacrificio di Misa na 
misa Santa Filomena na Paradera;; diamaras 4 di 
juni, diahuebs 6 di juni y diasabra 8 di juni. Sigi pa 


un Santo Rosario na Seroe Janchi 18-G 


Boso presencia ta altamente aprecia. 


Gradicimento / Invitacion 


Na nomber di famia nan nos kier a gradici cada 
un cu a tuma nan tempo pa a bin dispidi di nos 


ser stima: 


Alfonso F. Mirep 


Un danki na un y tur cu a manda, whatsapp, 


email y a hasi yamada nan telefonico. Un 


gradicimento ta bai na Lions Club. Boso muestra 
di atencion ta di hopi aprecio y un gran sosten pa 


nos 


The Lord is my sheppherd, I shall not want. 


Psalm 23. 


With deep sorrow we announce the passing of 


our beloved 


Charles Henricus Dossett 


Better known as: “Reds” 


*31-12-1945 - †03-06-2024 


Funeral will be held on Friday June 7th 2024 
at the Pray Funeral Home and crematory in 
San Nicolaas from 2 pm until 4 pm and from 


there the internment at the central 


Cemetery in Sabana Basora. 


Laga tur loke ta spera mi ta bunita 


Laga tur locual cu mi encontra 


na caminda ta bunita 


Laga tur locual cu mi laga atras keda bunita y 


Laga esakinan termina den tur buniteza. 


Autor: Cado Wever. 


Cu dolor na nos curason, nos ta anuncia 


fayecimento di nos ser stima: 


John R. Samson 
Mihor conoci como:” Papa John” 


*29-02-1952 †03-06-2024 


Acto di despedida lo wordo anuncia despues. 


